Channing Tatum Sahkan Projek Filem ‘Gambit’ Akan Diteruskan

Buat anda yang ternanti-nantikan watak pembaling kad Gambit dalam X-Men, jangan takut kerana projek untuk filem Gambit akan diteruskan. Ketika San Diego Comic-Con, Channing telah ditanya sama ada beliau masih memegang watak dan Channing menjawab, “Ya, semestinya. Kami sedang membuat perancangan untuk filem ini.”

Berita Channing Tatum bakal memegang watak Gambit sudah keluar sejak tahun 2015 lagi tetapi sehingga kini, tiada lagi Channing sebagai Gambit. Gambit adalah antara watak penting dalam X-Men dan agak pelik kenapa beliau masih belum memunculkan diri.

Tetapi selepas kejayaan Deadpool dan Logan, kemungkinan besar Gambit akan muncul sebagai satu filem stand-alone  sebelum beliau akan muncul dalam filem X-Men yang seterusnya. Ditanya sama ada ianya akan diberi rating R-rated atau PG-13, Channing hanya menjawab setiap kemungkinan masih ada kerana mereka masih meneliti approach yang terbaik untuk filem Gambit ini.

Sementara nak tunggu Channing Tatum sebagai Gambit, bolehlah tonton dahulu Channing Tatum dalam Kingsmen: The Golden Circle. Channing Tatum sebagai Gambit? Cerita ini pastinya akan jadi hebat. Harap-harap ada cameo dari Deadpool dalam filem Gambit ini nanti.


Channing Tatum Sertai ‘Kingsman: The Golden Circle’

Filem ‘Kingsman: The Secret Service’ adalah antara filem terbaik yang muncul pada tahun lepas. Anda belum tonton? Anda kena tonton filem ini kerana jalan cerita, jumlah aksi dan lawak dalam cerita ini diadun dengan baik skali. Paling best adegan ketika pergaduhan dalam chapel di bawah ini. Sangat epik.

Filem sekuel Kingsman, ‘Kingsman: The Golden Circle’ akan diserikan dengan pelakon kacak lagi lucu, Channing Tatum. Channing Tatum ini adalah salah satu pelakon favourite saya dan ternyata penglibatan Channing ini akan menambahkan keseronokan filem ini nanti.

Watak Channing masih belum lagi dikenal pasti. Pengarah filem ini, Matthew Vaughn dikatakan ingin menjemput Elton John sebagai salah seorang pelakon untuk filem ini nanti.

Jalan cerita sekuel ini nanti akan berkisar tentang Eggsy (Taron Egerton) dan Merlin (Mark Strong) meninggalkan London selepas headquarters Kingsman musnah diserang musuh. Mereka ke Amerika untuk mendapat pertolongan wakil Kingsman di Amerika yang diketuai Halle Berry. Julianne Moore dipilih sebagai musuh utama mereka untuk filem sekuel ini nanti. Wow, star-studded betul sekuel Kingsman ini nanti!

Filem ini masih lagi dalam pengambaran dan dijangka akan ditayangkan tahun hadapan. Harap-harap ianya akan lebih awesome dari filem sebelumnya. Nah, satu tarian khas Channing untuk anda.


20 Fakta Unik Cili Yang Anda Patut Tahu

Pernah baca tak cili boleh memutihkan kulit? Kalau belum tahu lagi, anda boleh baca ini:

Dah baca? Saya tak pasti dari majalah apa. Ia ditemui di Twitter. Hehe. Jangan marah. Saya pun terkena juga. Tapi betullah tu. Harga cili kan mahal, boleh jadi sumber pendapatan tambahan.

Baiklah, sebelum nak tanam cili, ada baiknya anda tahu tentang 20 fakta unik berkenaan cili yang turut dipanggil sebagai cabai, lada dan capsicum ini.

1. Cili mengandungi bahan yang boleh digunakan untuk menghilangkan jerawat dan masalah kulit yang ringan. Berani nak cuba krim muka diperbuat dari cili?

2. Ada ladang yang disembur dengan cecair berasaskan cili untuk melindungi tanaman daripada gajah. Dipercayai gajah tidak akan memasuki kawasan tersebut disebabkan bau cili yang menyengat.

3. Cili yang segar paling bagus digunakan dalam masakan. Kulitnya tahan dan tidak hancur apabila dimasak. Cili Poblano pula ialah cili yang paling terkenal dengan keupayaannya untuk mengekalkan bentuknya walaupun dipanaskan.

4. Mahu tanam cili di rumah? Boleh sahaja di kebun sendiri atau balkoni. Pastikan pokok cili anda mendapat banyak cahaya matahari dan disiram setiap hari di samping memerlukan kelembapan yang tinggi.

5. Cili memberikan satu sensasi rasa pedas apabila capsaicin, bahan utama dalam cili, bila dicernakan, saraf deria mulut dan tekak akan menghantar pesanan ke otak. Seterusnya denyutan jantung dan rembesan peluh meningkat seiring dengan paras endorfin.

6. Cili Jalapeno, sama ada yang berwarna oren atau hijau merupakan raja dalam masakan Mexico. Namanya berasal daripada Jalapa, ibu negeri Veracruz.

7. Samurai Jepun memakan cili untuk mengurangkan rasa takut mereka sebelum perlawanan karate. Cili menjadi sebahagian daripada hidangan ritual yang dimakan sebelum perlawanan.

8. Digunakan sebagai ubat. Ekstrak cili membantu mencegah kanser prostat, herpes dan diabetes. Juga merupakan ubat tahan sakit semula jadi kepada penghidap arthritis dan sakit kepala. Cili juga membantu meningkatkan metabolisme.

9. Merupakan salah satu sayuran yang mempunyai kandungan vitamin C yang tinggi. Jadi, selain makan buah-buahan, boleh juga ambil cili sebagai sumber vitamin C harian.

10. Selain sebagai makanan, ubatan dan rawatan kecantikan, cili juga menghasilkan base bagi minyak urut dan krim anti selulit. Serbuk cili pula boleh digunakan sebagai masker anti penuaan.

11. Bertindak sebagai vasolidator (membesarkan saluran darah). Ada bahan yang terkandung dalam cili ini yang bertindak sebagai vasolidator di mana ia dapat meningkatkan pengaliran darah dan prestasi seksual pada lelaki.

12. Zulu zulu peri peri adalah nama sos Afrika yang amat pedas. Tidak mengandungi sebarang pengawet tetapi penuh dengan cili dan tomato. Sos ini merupakan resipi turun temurun Afrika sejak 400 tahun dahulu.

13. Semasa dan selepas menyediakan cili, pastikan tangan dan peralatan yang telah digunakan dibersihkan dengan teliti. Bahan kimia capsaicin yang memberikan rasa pedas dan pedar boleh meninggalkan kesan pada tangan dan peralatan. Maka, dianjurkan basuh tangan dengan air sejuk dulu, kemudian bilas dengan air panas pula.

14. Betulkah biji cili yang menyebabkan masakan jadi pedas? Oh tidak! Makanan menjadi pedas disebabkan plasenta putih yang memegang biji dalam cili itu. Untuk mengurangkan kepedasan, perlu buang biji berserta plasenta putih itu bersama.

15. Cara membuang biji cili dengan betul dan mudah? Cili dihiris memanjang di bahagian tengahnya. Dengan pisau kecil yang tajam, hiris plasenta putih serta buangkan biji bersama.

16. Tip memasak menggunakan cili, masukkan ia di awal proses memasak untuk memastikan cili cukup dimasak, rasa dan kepedasan lebih ketara dan dirasai.

17. Orang Thai biasa menambah sedikit gula dan cuka bila memasak masakan bercili. Gabungan bahan-bahan ini bertindak dengan capsaicin dan mengurangkan rasa pedas.

18. Ada beza tau pedas cili segar dengan cili yang dimasak. Capsaicin pada cili segar boleh menyebabkan lecur bila bersentuh dengan mulut dan lidah. Bila dimasak, rasa pedas cili memberikan sensasi pedas yang berlainan tetapi lazat.

19. Tak tahan dengan rasa pedas? Jangan terus minum air! Air hanya akan bertindak dengan bahan kimia dalam cili dan membuatkan rasanya lebih teruk.

20. Untuk kurangkan rasa pedas selepas makan cili, minum susu atau minuman bersusu. Lemak tenusu mempunyai kesan lega untuk atasi rasa pedas tadi.

Disebabkan itulah, kebanyakan budaya yang mana makanannya banyak menggunakan cili, akan menghidangkan hidangan sampingan jenis tenusu untuk mengatasi rasa pedas.

Contoh hidangan sampingan adalah minuman lassi dalam hidangan India, makanan berasaskan yogurt atau krim masam.


Jambatan Gantung Terpanjang Di Dunia Kini Dibuka Kepada Umum

Buat pencinta alam semula jadi, anda mungkin perlu masukkan jambatan gantung ini dalam checklist  tempat yang perlu anda lawatai. Jambatan gantung Charles Kuonen ini merupakan jambatan gantung paling panjang di dunia ketika ini yang bakal memberikan anda pemandangan banjaran Alps yang indah.

Panjang jambatan ini adalah pada 494 meter dan dari segi ketinggian pula, di satu point anda akan berada 86 meter dari permukaan tanah. Jambatan ini terletak di perkampungan Randa dan akan menghubungkan Grächen dan Zermatt bagi laluan jalan kaki Europaweg.

Lebih menarik, syarikat yang membina jambatan ini, SWISSROPE cuma memerlukan 10 minggu untuk siapkan jambatan ini sepenuhnya. Memang hebat! Kalau anda memang berhajat untuk ke Switzerland, jangan lepaskan peluang untuk cuba jambatan ini. Bagi anda yang teringin untuk cuba jambatan gantung, jangan bersedih. Boleh ke Langkawi untuk cuba Langkawi Sky Bridge. Jambatan ini pun sudah awesome dengan pemandangan yang indah.


Charlie Puth Bakal Menemui Peminat Di Malaysia November Ini

Peminat Charlie Puth pasti mengetahui bahawa penyanyi tersebut sedang menjalankan konsert jelajahnya ke seluruh dunia kini. Peminat Charlie Puth di Malaysia juga bakal berpeluang untuk bersemuka dengan penyani tersebut secara langsung November ini.

Konsert yang dikenali sebagai Charlie Puth “Voicenotes” bersempena dengan tajuk album terbaharunya akan menemui peminat pada 14 November 2018 bermula jam 8.30 malam di Stadium Malawati Shah Alam.

Tiket boleh didapati melalui laman web PR Worlwide atau My Ticket Asia.


Charlie Puth Berang Lagunya Digunakan Untuk Video TikTok Pesalah Kacak Ini

Terma hybristophilia mungkin kedengaran sedikit janggal bagi segelintir rakyat di negara ini. Untuk pengetahuan anda, hybristophilia merupakan tabiat seseorang yang jatuh cinta dan tertarik dengan wajah penjenayah.

Seperti kisah tular Cameron Herrin, 21 tahun, penjenayah kacak yang berjaya membuat ramai pengguna TikTok  di serata dunia mula ‘jatuh cinta’ sekaligus simpati ke atas dirinya selepas mahkamah menjatuhkan hukuman penjara 24 tahun, atas kesalahan berlumba kereta sehingga menyebabkan Jessica, 24 tahun dan bayi perempuannya, Lilia terkorban ketika mahu melintas jalan, pada tahun 2018 lalu, lapor Metro UK.

Susulan itu, ramai pengguna TikTok mendesak pihak mahkamah supaya memberi peluang kedua kepada Herrin hanya disebabkan wajahnya yang kacak. Tanda pagar #cameronherrin sebagai sokongan terhadap Herrin juga sudah trending di TikTok berikutan ramai pengguna aplikasi tersebut mula menghasilkan konten video yang memaparkan kisah Herrin bersertakan penggunaan lagu sedih.

Dalam pada itu, salah satu video TikTok yang memaparkan wajah kacak Herrin, dimuat naik oleh pengguna TikTok hala (@3khi), mula tular setelah dikecam oleh penyanyi terkenal antarabangsa, Charlie Puth.

Menerusi video tersebut dan menjengah ke ruangan komen, dapat dilihat bahawa Charlie Puth melemparkan komen ‘pedas’ dan amaran kepada pengguna TikTok tersebut kerana telah menggunakan remix lagu duetnya bersama penyanyi, Selena Gomez, berjudul We Don’t Talk Anymore dalam penghasilan video yang berkaitan dengan kisah Cameron Herrin.

Berikutan itu, rata-rata netizen di Twitter juga menzahirkan rasa hormat kepada Charlie Puth atas tindakan beliau yang sekeras-kerasnya membela kematian Jessica dan anaknya Lilia yang tekorban disebabkan dilanggar kereta yang dipandu laju mencecah 100mph oleh Cameron Herrin yang berlumba bersama rakannya di Florida.

My respect towards Charlie Puth 📈📈📈 https://t.co/VH6gDBv8an

— Apocalyposaaas (@Dezznutts14) July 14, 2021

Aku buke betul tiktok tgk.. mmg padu mat abg ali kita bagi😆 https://t.co/11ZyqzGTfT

— xAmAr | OPTOM⚡⚡🇵🇸 #savePalestine (@amar_moro93) July 15, 2021

Berharap pihak mahkamah bersikap adil dalam mengendalikan kes Cameron Herrini dan tidak mengurangkan hukuman penjara hanya disebabkan wajahnya yang kacak itu. Semoga keadilan berpihak kepada keluarga mendiang Jessica Raubenolt dan anaknya.

Bagi yang terlepas berita mengenai Cameron Herrin, anda boleh membaca kisah mengenainya menerusi klik pada pautan di bawah ini.

Miliki Wajah Yang Kacak, Segelintir Pengguna TikTok Mahu Pesalah Ini Diberi Peluang Kedua

Cantik Tetapi Psiko, Kisah Di Sebalik Gadis Berbaju Penjara Yang Tular Di Media Sosial

Kenali Khaby Lame, TikToker Yang Berjaya Buat Orang Ramai Terhibur Dengan Hanya Mimik Muka


Charlize Theron Sah Sertai ‘Fast & Furious 8’

Nampaknya penjahat untuk filem Fast & Furious 8 sudah diumumkan dan ianya tak lain tak bukan aktress hebat dari Afrika Selatan, Charlize Theron.

“Our crew will face its greatest adversary in our next film. Welcome Charize Theron to the Fast Family. 4.14.17,” Tweet official dari team Fast & Furious mengesahkan penglibatan Charlize dalam filem ini.

Keupayaan Charlize untuk melakonkan watak jahat tidak boleh disangkal kerana beliau pernah melakonkan watak psiko dalam filem Monster dan watak jahat dalam filem Snow White & The Huntsman. Owh, tidak terlupa lakonan hebatnya dalam filem The Italian Job dan Mad Max: Fury Road sebelum ini.

Pengambaran Fast 8 akan berlangsung di beberapa tempat antaranya New York dan Reykjavik, Iceland. Vin Diesel ada memberi hint bahawa jalan cerita Fast 8,9 dan 10 akan dirangka supaya ianya menjadi satu trilogi.

Fast 8 dijangka keluar di pawagam 14 April 2017 jika tiada aral melintang. Tanpa Paul Walker, filem ini nanti mungkin kehilangan serinya sedikit. Harap-harap Charlize Theron mampu untuk mengembalikan sinar franchise ini.


24 Perkara Tentang Pemain Nombor 7 Thailand Charyl Chappius Yang Perempuan Ingin Tahu

Lupakan tentang kekalahan 0-2 Malaysia kepada Thailand. Kita kena akui yang permainan bola sepak pasukan Thailand lebih tersusun, kemas, cantik, cun, marveles semua ada. Kami yang menonton di TV9 ini pun terpukau dengan permainan mereka yang cantik persis Nora Danish terutama selepas mereka mendahului 2-0. Begitu konfiden sehinggakan kami berfikir kembali pasukan manakah budak budak dan pasukan manakah yang berpengalaman.

BACA: Betul Ke Pemain Kacak Nombor 7 Thailand Gay?

Bukan saja permainan pasukan Thailand yang cantik menjadi tumpuan tapi pemain nombor 7 mereka, Charyl Chappuis juga menjadi tumpuan peminat bola sepak terutama kaum perempuan. Dengan wajah tampan dan berbakat bermain bola sepak, mudah bagi Chappuis untuk memikat mana mana perempuan (mungkin ada yang lelaki juga terpikat). Melihatkan kepada kegilaan para perempuan terhadap Chappuis kami di The Vocket ingin berkongsi fakta tentang beliau.

1. Charyl Yannis Chappuis dilahirkan pada 12 Januari 1992 dan merupakan pemain bola sepak profesional Swiss-Thai. Sekarang beliu bermain bersama kelab Suphanburi Liga Premier Thai.

2. Chappuis memulakan karier bola sepaknya bersama kelab FC Kloten dan kemudian menyertai SC Young Juventus tidak lama selepas itu.

3. Selepas menimba pengalam di liga remaja Swiss, Chappius menyertai Liga Super Swiss bersama Grasshopper Club dan bermain sebagai midfileder pada Julai 2003.

4. Chappius gagal menempatkan diri dalam kesebelan utama (senior team) Grasshopper walaupun beliau telah menunjukkan prestasi yang baik dalam pasukan kedua.

5. Beliau menyertai FC Locarno secara pinjaman untuk musim 2011-2012 untuk mendapatkan pengalaman bermain dalam pasukan utama.

6. Chappius membuat penampilan pertama untuk Locano pada 25 Julai 2011 menentang FC Wohlen dan menjaringkan gol pertama beliau ketika menewaskan FC Will 2-1 pada 20 November 2011.

7. Chappius kembali ke Grasshoper selepas tamat kontrak pinjaman dan dipinjam ke FC Lugano untuk mengharungi musim 2012-2013. Beliau membuat penampilan pertama bersama Lugano pada 14 Julai 2012 menentang FC Will dan menang 3-1.

8. Pada 2013, Chappius pindah ke Thailand dan menyertai Buriram United dan memandangkan emaknya berasal dari Thai, beliau berjaya mendapatkan kewarganegaraan Thai. Seterusnya membolahkan dia bermain dalam Liga Premier Thai dan Liga Juara Juara AFC.

9. Beliau menjaringkan gol pertama bersama Buriam menentang Suphanburi FC dengan satu curling menarik.

10. Beliau juga menjaringkan gol di 2013 AFC Champions League menentang Jiangsu Sainty, tapi lututnya tercedera ketika meraikan jaringan tersebut. (ini kelakar)

11. Beliau terpaksa berehat selama 3 bulan akibat kecederaan itu.

12. Beliau menjaringkan gol kedua AFC menentang Chainat FC pada 8 September 2013/

13. Chappius menyertai Suphanburi FC untuk musim 2015.

14. Chappius merupakan bekas pemain remaja antarabangsa Switzerland. Pada 2009, beliau sebahagian daripada pasukan bawah 17 tahun Swiss yang memenangi Piala Dunia FIFA U-17 2009 yang menewaskan tuan rumah Nigeria 1-0 pada perlawanan akhir. Beliau bermain dalam kesemua 7 perlawanan sepanjang kejohanan.

15. Chappius dipanggil oleh bekas jurulatih Thailand Winfried Schafer untuk bermain menentang pasukan kebangsaan Lebanon dalam kelayakan Piala Asia AFC 2015.

16. Beliau dipanggil menyertai Thailand U23 oleh jurulatih Kiatisuk Senamuang pada Sukan SEA 2013.

17. Penampilan tidak rasmi beliau untuk Thailand U23 ialah ketika perlawanan persahabatan menentang Barcelona FC semasa lawatan Barcelona ke Bangkok.

18. Chappius membuat penampilan rasmi untuk Thailand U23 menentang Uganda U23 pada November 2013.

19. Chappius bermain perlawanan pertamanya bersama Thailand U23 di Sukan SEA 2013 menentang Indonesia U23.

20. Chappius memenangi kejuaraan sukan SEA 2013 bersama Thailand U23.

21. Beliau mewakili Thailand U23 ke Sukan Asia 2014 dan mara ke separuh akhir.

22. Chappius berada dalam skuad Thailand untuk Piala Suzuki AFF 2014.

23. Chappius juga menjaringkan gol pertama menerusi sepakan penalti pada perlawanan akhir pertama Piala Suzuki AFF 2014 menentang Malaysia.

24. Sorry girls, tiada fakta siapakah teman wanita Charyl Chappius.


‘ChatGPT Bakal Mengubah Dunia Kita’- Bill Gates

Sejak populariti ChatGPT kian meningkat, semakin banyak syarikat teknologi memberi fokus kepada kecerdasan buatan kerana dilihat bakal digunakan orang ramai. Perkara ini sekaligus menarik perhatian tokoh-tokoh terkemuka dunia yang turut memberikan pendapat mereka berkenaan chatbot ini.

Menurut Bill Gates, beliau menyifatkan ChatGPT sebagai chatbot yang bertindak balas terhadap pertanyaan pengguna. Beliau mendakwa bahawa respon daripada ChatGPT menyerupai manusia yang bakal membawa masalah besar.

Malah, beliau menyamakan pembangunan itu itu sama pentingnya dengan pembangunan internet. Bagaimanapun, secanggih mana pun kecerdasan buatan ini masih tidak dapat menggantikan tugas manusia. Malah, AI hanya mampu meningkatkan efisiensi tugasan seharian sahaja.

“Setakat ini, AI boleh membaca dan menulis tetapi tidak dapat memahami kandungannya. Program baharu seperti ChatGPT akan meningkatkan kecekapan banyak tugas pejabat dengan membantu menulis invois atau e-mel. Ini akan mengubah dunia kita,” katanya dalam satu komen.

Syarikat kecerdasan buatan (AI) AS, OpenAI yang membangunkan ChatGPT telah dinobatkan sebagai aplikasi pengguna yang paling pesat. Malah, Microsoft sendiri telah melabur sebanyak RM43.3 bilion di dalam OpenAI pada Januari lalu.


ChatGPT Dianggarkan Menelan Belanja Kos Operasi Sebanyak RM3.1 Juta Sehari

ChatGPT sememangnya menjadi perbualan hangat di peringkat global kerana kebolehan menjawab dan menyelesaikan sebarang persoalan yang dilontarkan. Walaupun boleh diakses secara percuma, terdapat kos operasi yang diperlu diambil kira oleh pihak penyedianya.

Terbaru, mengikut anggaran penganlisa di SemiAnalysis, ia dianggarkan ChatGPT menelan kos operasi sekitar $700,000 bersamaan RM3.1 juta sehari. Kos ini dianggarkan untuk memastikan chatbot tersebut kekal beroperasi dari hari ke hari, dan menampung kadar trafik semasa.

Dianggarkan OpenAI memerlukan hampir 30,000 GPU dalam memastikan ChatGPT beroperasi. Malah, populariti ChatGPT telah memperlihatkan lebih 100 juta pengguna dalam tempoh yang singkat berbanding laman media sosial sedia ada.

Sebelum ini, Microsoft dilaporkan ingin membangunkan cip kecerdasan buatan mereka tersendiri dalam mengurangkan kos operasi. Sekiranya perkara berkenaan berjaya, maka kos operasi ChatGPT ini akan dikurangkan dengan drastik berbanding hari ini.

Kehadiran ChatGPT juga telah merancakkan lagi arena kecerdasan buatan yang mana menjadi tumpuan syarikat teknologi terkemuka ketika ini. Dalam masa yang sama, ada pihak tertentu mula meneliti langkah sekuriti dalam memastikan medium ini tidak disalah gunakan pula.


ChatGPT Dilaporkan Berjaya Lulus Peperiksaan Perubatan Paling Sukar Di Dunia

Sistem kecerdasan buatan ChatGPT dilaporkan telah berjaya merangka karangan dan menjawab soalan-soalan yang ditanyakan dalam sebuah peperiksaan perubatan yang paling sukar di Amerika Syarikat di United States Medical License Exam (USMLE).

Menerusi jurnal perubatan PLOS Digital Health, ChatGPT berjaya meraih markah lulus atau hampir lulus dan menandakan tahap kematangan AI yang semakin tinggi. Ini menunjukkan bahawa ChatGPT mungkin boleh dimanfaatkan untuk pendidikan perubatan dan membuat keputusan rawatan yang penting pada masa kelak.

Untuk makluman, peperiksaan tersebut adalah satu kewajipan untu para pelajar perubatan yang ingin mendapatkan lesen perubatan. Ini terdiri daripada tiga bahagian yang merangkumi pelbagai  aspek seperti sains asas, penilaian diagnostik, pengurusan perubatan, farmakologi dan etika biologi.

ChatGPT berjaya meraih markah di antara 52.4% dan 75% untuk ketiga-tiga bahagian. Markah yang diperlukan untuk  lulus adalah 60%. Menariknya, ChatGPT berjaya menewaskan sebuah lagi model AI iaitu PudMedGPT yang dibangunkan khas untuk pengetahuan biomedik yang mana hanya beroleh markah 50.8% sahaja.

USMLE terkenal dalam kalangan pelajar kerana kesukarannya yang sangat tinggi. Sebelum ini, ChatGPT juga dilaporkan telah berjaya lulus dalam sesebuah peperiksaan guaman. Malah, Bill Gates sendiri berpendapat ChatGPT bakal mengubah dunia.


‘ChatGPT Kurang Sesuai Dijadikan Sebagai Rujukan Agama’ – Bekas Mufti WP

Memandangkan lebih ramai menggunakan ChatGPT sebagai tempat pertanyaan pada ketika ini, kini Dr. Zulkifli Mohamad Al Bakri selaku bekas mufti WP mengulas sedikit tentang ChatGPT dari sudut Islam.

Menerusi ciapan terbaharunya, beliau berpendapat ChatGPT sememangnya sebuah kecerdasan buatan yang sangat bagus dan luar biasa namun kurang sesuai dijadikan rujukan untuk hal berkaitan agama islam.

Saya telah ditanyakan berkenaan ChatGPT. Berdasarkan penelitian, saya dapati buat masa ini, ia adalah sistem Kecerdasan Buatan (AI) yang amat baik dan luar biasa namun kurang sesuai sebagai rujukan dalam bidang agama Islam. [1/5] pic.twitter.com/QXgevuyWWz

— Dr. Zulkifli Mohamad Al-Bakri (@drzul_albakri) February 16, 2023

Beliau menambah lagi bahawa sistem tersebut boleh diperbetul jika ia memberi penerangan yang salah namun ia tidak mampu menilai isu, mentajrih pandangan atau pun memberikan jawapan yang bersesuaian dengan soalan.

Walaupun boleh dijadikan panduan namun harus ingat jawapan yang diberikan tidak semestinya tepat. Kita pun sedia maklum perihal agama sewajarnya ditanyakan kepada mereka yang lebih arif dan boleh berfikiran secara kritikal seperti manusia.

Beliau mengakhiri ciapan dengan mengatakan ia bukanlah pilihan yang sesuai untuk diteroka oleh masyarakat awam yang menginginkan jawapan bagi persoalan agama. Sempat juga beliau mempromosikan sebuah laman khas yang boleh menjawab persoalan-persoalan agama iaitu maktabahalbakri.com.


Chatime Malaysia Berjaya Dapatkan Sijil Pengesahan Halal Jakim

Menyebut tentagn Chatime, mungkin ramai yang sudah cukup kenai dengan jenama air minuman yang terkenal dengan menu bubble milk tea. Pada minggu ini, selepas beberapa tahun beroperasi di Malaysia jenama ini berjaya mendapatkan menerima Sijil Pengesahan Halal daripada Jabatan Kemajuan Islam Malaysia (Jakim).

Berdasarkan kenyataan Aliza Ali selaku Pengarah Urusan Kumpulan Chatime Malaysia, penganugerahan sijil halal yang diterima sekaligus dapat meningkatkan keyakinan pengguna terhadap produk yang dikeluarkan mereka.

Selain itu, langkah yang dibuat ini bertepatan dengan strategi syarikat ini untuk berkembang ke peringkat antarabangsa khususnya Asia Barat.

Dari segi persaingan, syarikat ini turut mengatakan pengiktirafan ini secara tidak langsung dapat membezakan pengguna diantara Chatime dan Tealive. Bahan yang digunakan Chatime Malaysia juga dikatakan berbeza berbanding pesaingnya.

Dengan adanya pengsahan sijil halal daripada jakim maka hilanglah skeptikal pengguna terhadap jenama ini. Berdasarkan pilihan pelbagai yang ditawarkan Chatime Malaysia, menu manakah yang berjaya menjadi pilihan anda sehingga kini?


20 Filem Sukan Berdasarkan Kisah Benar Yang Menarik Buat Tontonan Anda

Banyak kisah dalam format filem dan drama memaparkan latar cerita yang menyentuh tentang jatuh bangun seseorang dalam hidup. Ia menjadi inspirasi buat kita untuk capai kejayaan. Tapi pasti ada sesetengah orang berkata, itu semua boleh direka-reka, tak sama dengan dunia realiti sebenar.

Baiklah. Di sini kami tampilkan 20 filem genre sukan berdasarkan kisah benar yang menarik. Moga ia menjadi penguat untuk anda terus berjaya dalam apa jua yang sedang anda usahakan sekarang.

Namun begitu, menonton tanpa tindakan tidak akan membuahkan apa-apa hasil. Jadi, berusaha sehabis terbaik untuk mencapai cita-cita dan impian anda.

Going to a higher level requires a different set of skills.

I’m Lance Armstrong—and I will not be brought down.

All my life I wanted to be a ball player. It’s a great sport, but I never dream it was possible. YOU are real baseball players. Now small boys in India can dream to be like you. Let’s go make JB and your families proud. Hey brothers, I’m seeing my dreams in you. Your victory, my victory. Rock it brothers!

Teams who are unified and care about each other perform better.

I’m want to play the Russians. They are the best in the world and I’m going to beat ’em all.

The closer you are to death, the more alive you feel, the more alive you are.

You give me a uniform, you give me a number on my back, I’ll give you the guts.

You’ve got a chance to change everything. Take It. This is about choices you make in life. This is about finding that one thing that sets you free. You need to believe in yourself or none of this matters.

I made one decision in my life based on money. And I swore I would never do it again.

Surfing isn’t the most important thing in life. Love. Love is bigger than any tidal wave or fear. I’ve had the chance to embrace more people with one arm than I ever could with two.

There is a difference between knowing the path and walking the path.

This isn’t about going back, it’s about life being ahead of you and you run at it! Because you never know how far you can go unless you run.

If you die trying for something important then you have both honour and courage and that’s pretty good.

It might not be the worst thing to let this one go. A man can only take so much failure.

How you play today, from this moment on is how you will be remembered. This is your opportunity to rise from these ashes and grab glory.

Your dignity’s inside you. Nobody can take something away from you that you don’t give them.

There are only two types of player—those who keep their nerves under control and win championships, and those who do not.

You make the effort on every play, you’ll beat them. You play smart, you’re gonna outthink them. You play with heart and character and give your teammates everything you’ve got on every play, you can walk off the field calling yourselves a football team.

I’m not talking about college. Im talking about wanting things in life. Im talking about having dreams. And all that starts right here [points at his heart].

Masa selepas habis UPSR dulu cikgu beri kelonggaran buat aktiviti bebas kerana tiada sesi pembelajaran lagi. Jadi, waktu itu saya berpeluang menonton filem genre sukan di bilik muzik.

Filem itu ialah siri trilogi filem Mighty Ducks iaitu The Mighty Ducks (1992) dan D2: The Mighty Ducks (1994) tonton di sekolah dan D3: The Mighty Ducks (1996) saya tonton di rumah.

Ia mengisahkan hidup sekumpulan kanak-kanak hingga remaja yang berbeza latar belakang bergabung sebagai satu pasukan hoki ais di bawah kendalian seorang jurulatih yang didenda buat kerja amal.

Walaupun ia bukan berdasarkan kisah benar, ambil yang jernih dan buang yang keruh, ia tetap memberikan inspirasi dan semangat kepada saya untuk capai yang mustahil pada waktu itu.

Apakah filem genre sukan yang beri impak pada hidup anda? Kongsikan dengan kami di sini.


Chatime Perkenalkan Minuman Istimewa ‘Bandung Sago Pearl Milk Tea’ Dalam Penerbangan AirAsia

Nampaknya ini berita baik buat anda penggemar minuman Chatime. Kini, anda dapat menikmati minuman istimewa Chatime ‘Bandung Sago Pearl Milk Tea’ dalam semua penerbangan AirAsia dan AirAsia X.

Menariknya, minuman ini hadir dengan citarasa rakyat Malaysia dimana Dato’ Fazley Yaakob menghasilkan resipi yang pastinya akan membuka selera anda. Lebih menarik apabila minuman ini menggunakan teh cina istimewa T&Co yang menggunakan daun Liu Pao dan dicampur dengan sirap mawar manis. Malah, tampil dengan sago pearl yang pastinya berbeza dari minuman Chatime yang biasa.

Drop everything… it's bubble tea time! 🥤 Introducing T&Co x @ChatimeMY special rendition of Malaysia's favourite beverage – Bandung Sago Pearl Milk Tea! pic.twitter.com/e7NHpqWvf7

Untuk pengetahuan anda, harga untuk minuman tersebut adalah RM8 sahaja. Adalah diingatkan bahawa tawaran minuman istimewa ini hanya pada waktu terhad iaitu bermula pada bulan Jun ini sehingga bulan Ogos 2019 ini.

Selain itu, AirAsia juga menawarkan dua menu bersempena Hari Raya Aidilfitri iaitu nasi padang dengan keropok udang dan nasi goreng superior dengan sate ayam. Kedua-dua hidangan ini boleh dibeli secara pra-tempah untuk harga yang lebih murah dan ianya tersedia disemua penerbangan AirAsia dan AirAsia X. Harga untuk hidangan tersebut bermula dari RM10 sahaja. Apa tunggu lagi? Dapatkan segera!


Chatime Saman Tealive

Kekeliruan mengenai pemilikan dua syarikat Chatime dan Tealive yang terkenal dengan bubble tea di negara ini belum selesai sejak beberapa tahun yang lepas. Para peminat seringkali terkeliru dan menganggap Chatime adalah Tealive atau Chatime ditukar nama kepada Tealive.

Semalam Chatime Sdn. Bhd. telah mengemukakan saman terhadap syarikat Loob Holding Sdn. Bhd. yang dikatakan telah mengelirukan masyarakat bahawa Chatime telah berubah nama kepada Tealive. Pengarah Urusan Kumpulan Chatime Malaysia, Aliza Ali mendakwa Loob Holding memuat naik kenyataan yang tidak benar di laman web syarikat itu iaitu “Chatime renamed as Tealive” dan “Tealive replaced Chatime”.

Tindakan undang-undang tersebut diambil oleh pihak Chatime bagi menjaga reputasi dan pasaran di Malaysia dan juga di pasaran global. Syarikat yang pernah menerima anugerah ‘World Branding Award Brand of The Year’ itu bakal membuka 150 cawangan baharu di negara ini dalam masa 5 tahun dengan menyasarkan keuntungan sebanyak RM 1.2 billion seperti di Taiwan.


‘Cuma 0.01% Boleh Dapat Income Begini’ – Che Nom Sangkal Majoriti YouTuber Bergaji RM360,000 Sebulan

Tular baru-baru ini apabila terdapat sebuah syarikat yang sering berkongsi mengenai pekerjaan dan karier mengeluarkan sebuah infografik yang mendedahkan 9 pekerjaan santai dengan gaji yang tinggi.

Antara pekerjaan yang berjaya mendapat perhatian ramai sudah tentunya pekerjaan pertama iaitu YouTuber di mana syarikat ini mendakwa mampu meraih sehingga RM360,000 sebulan secara purata.

Perkongsian yang dibuat bukan sahaja berjaya meraih pelbagai respon di kalangan netizen, malah Che Nom selaku YouTuber masakan popular yang berjaya mengumpul 1.85 juta subscribers di YouTube juga tampil berkongsi pendapat beliau.

Berikut merupakan pendapat beliau mengenai pekerjaan sebagai YouTubers yang dikatakan santai serta mampu mendapat pendapatan yang lumayan ini.

0.01% YouTubers yang boleh dapat pendapatan macam ini kalau operate sebagai syarikat kena ada ada sekurang-kurangnya 7 video seminggu dan purata tontonan tiga ratus ribu ke atas setiap video.

Yang sebenarnya purata pendapatan YouTubers di bawah paras kemiskinan. Apabila ekonomi merosot, syarikat akan kurangkan iklan, RPM jatuh, CPM jatuh, jadi pendapatan YouTubers secara tak langsung akan berkurang. Tahun ini semua jatuh mendadak, CEO Youtube, Susan Wojcicki pening kepala kot sampai letak jawatan.

Untuk hasilkan satu video perlukan 3-4 hari, research resepi, masak dan shooting, voice over dan editing, final editing, render dan muat naik. Semua ini memerlukan kepakaran seseorang individu. Kalau buat sendiri memang susah. Semua ini kos. Hidup tidak ada life, Sabtu dan Ahad kalau tak kerja video memang tidak akan siap, bak kata Syahmi Shazli 24 jam memikirkan content, Mr Beast juga tidur di pejabat sahaja.

Pendapatan sebagai blogger portal juga jatuh mendadak tahun ni, 2.2 juta pageviews pada laman Resepi Che Nom sekadar meraih pendapatan sebanyak RM2,500 di mana kos untuk membayar server dan admin pun tidak lepas. Tidak pasti macam mana portal berita dan blogger lain survive tahun ni. Harap-harap ada pendapatan lain selain Adsense.

Kalau ada yang cita-cita nak jadi YouTubers tu fikir baik-baik. Yang diwar-warkan tu yang berjaya dan ramai juga yang tidak berjaya. YouTubers masakan pon ramai yang dah menghilang.

Peluang nak berjaya tu sangat rendah. Kalau tak ada kesungguhan dan minat yang sangat mendalam sehingga tahap obses, cari sahaja kerjaya lain yang lebh menjamin masa depan yang ada medical, KWSP dan kemudahan lain seperti cuti tahunan dan cuti sakit.


Che Nom Izinkan Orang Ramai Guna Resipi Dan Gambar Masakan Untuk Berniaga

Kembalinya Perintah Kawalan Pergerakan (PKP) bermaksud kembalinya juga aktiviti kegemaran rakyat Malaysia untuk tempoh sama sepanjang tahun lalu iaitu- memasak atau menonton rancangan masakan di YouTube.

Jika anda masih ingat pada tahun lalu, ramai dalam kalangan kita yang mula mengenali personaliti-personaliti masakan yang baru seperti Che Nom selain daripada Sugu Pavithra yang mana perkongsian mereka ini dijadikan rujukan kita semua dalam berekperimentasi di dapur.

Kini, selepas hampir setahun dan PKP yang hampir sama dengan tahun lalu, YouTuber masakan terkenal Che Nom tampil kembali menjadi topik perbualan di media sosial Twitter hari ini dan menjadi antara topik trending yang dibicarakan dengan lebih 10,000 ciapan.

Mahu mengetahui apa sebenarnya yang berlaku, kami kemudiannya ke akaun Twitter Che Nom dan menemui satu ciapan yang dibuat olehnya hari ini mengenai perkongsian resipi.

Perkongsian tersebut bagaimanapun bukanlah tular kerana beliau mendedahkan apa-apa resipi rahsia turun-temurun yang belum dikongsikannya, namun ianya merupakan kebenaran Che Nom untuk orang ramai menggunakan resipi yang dikongsikannya, termasuk untuk digunakan bagi tujuan perniagaan.

Siapa nak guna resepi Che Nom buat meniaga, guna lah… Tak perlu minta halal minta izin pun.Takda trademark. InsyaAllah sama2 kita cari rezeki.

— Che Nom (@realCheNom) January 13, 2021

Walaupun hanya menyatakan keizinan untuk ramai menggunakan resipi dan perkongsian yang dibuatnya sebelum ini, namun ianya tular dan mencatatkan sehingga hampir 20,000 retweet (ulang kicau) di platform berkenaan.

Dalam balasan kepada netizen, Che Nom juga menjelaskan beliau turut memberi izin kepada orang ramai untuk menggunakan gambar yang dihasilkannya bagi tujuan berniaga.

“Kalau guna resipi Che Nom, nak gambar buat niaga untuk sticker ke banner ke apa, ambil sahaja di laman sesawang itu,” jawab beliau kepada netizen yang risau akan dikenakan tindakan jika berbuat demikian.

Buat anda yang tidak tahu, Che Nom adalah merupakan seorang YouTuber tempatan yang sering berkongsikan resipi masakan di platform perkongsian video berkenaan.

Dengan 922,000 pengikut (subscribers) dan lebih 100 video masakan beserta resipi, Che Nom kini hanya memerlukan sekitar 80,000 pengikut sahaja lagi untuk mencapai angka sejuta pengikut.

Baca kembali perkongsian kami mengenai isu trademark masakan yang menjadi perbualan netizen sejak semalam melalui pautan di bawah.

‘Tiada Siapa Boleh Guna Selepas Ini’- Netizen Kecam Ibu Neelofa Cuba Trademark Nama Harimau Menangis

Gordon Ramsay Bakal Membuka Restoran Pertama Di Malaysia Pada Tahun Ini

Beli Mi Kari Dapat Kuah Laksa, Menu Istimewa Kedai Pak Jabit ‘Real’ Bikin Netizen Terhibur


Che Puan Khaleeda Ikrar Mahu Bantu Tuntut Keadilan Untuk Bella

Isteri Tunku Mahkota Johor, Tunku Ismail Sultan Ibrahim, Che’ Puan Besar Khaleeda Bustamam berikrar mahu menuntut keadilan keatas Bella, kanak-kanak istimewa yang dipercayai didera oleh pengasuhnya.

Berkongsi di laman Instagram miliknya, beliau berhasrat untuk melakukan apa sahaja dengan kuasa yang beliau miliki bagi memastikan bahawa keadilan kepada Bella yang kini berusia 13 tahun dapat ditengakkan.

Beliau turut menyelar tindakan sesetengah individu yang pengecut mahu melarikan diri atas apa yang telah terjadi ke atas remaja istimewa terbabit.

“Saya akan lakukan apa saja dengan kuasa yang saya ada bagi mendapatkan keadilan untuk Bella. Saya kecewa dan letih melihat si pengecut yang berfikir mereka boleh buat apa saja terhadap kanak-kanak teraniaya,” tulisnya.

“Kamu boleh bersembunyi di sebalik peguam tetapi karma akan hadir pada waktunya di dunia ini dan akhirat,” ujarnya.

Sebelum ini, pengasas Rumah Bonda, Siti Bainun, 30, mengaku tidak bersalah atas dua pertuduhan iaitu mengabai dan menganiaya remaja perempuan itu sehingga menyebabkan mangsa mengalami kecederaan fizikal serta emosi.

Dia didakwa melakukan perbuatan di sebuah kondominium di Wangsa Maju, antara Februari dan Jun 2021.

Pertuduhan terhadapnya adalah mengikut Seksyen 31(1)(a) Akta Kanak-kanak 2001 yang membawa hukuman maksimum penjara 20 tahun atau denda RM50,000 atau kedua-duanya, jika sabit kesalahan.

‘Sepasang baju raya buat Bella’ – Mengapa aku nekad untuk terus tuntut keadilan buat Bella. Rujuk pautan di bawah untuk membaca.

‘Sepasang Baju Raya Buat Bella’ – Mengapa Aku Nekad Untuk Terus Tuntut Keadilan Buat Bella

Kronologi Kes Bella, Kanak-Kanak Yang Didera Tanpa Simpati Oleh Penjaganya

Kes Penderaan Bella, Wardina Dakwa Wujud Campur Tangan Pihak Ketiga?


Che Ta Kini Belajar Minum Air Kosong Selepas Amalkan ‘Nescafe Ais Kaw’ Setiap Pagi

Bila bangun pagi, minuman pertama yang diambil oleh sebahagian besar daripada kita sudah pastinya adalah air kosong, atau dalam sesetengah kes adalah air kopi.

Air kopi ini biasanya diambil secara kosong, O, atau mudahnya tanpa gula bagi mengekalkan keaslian rasanya dan dan aromanya yang tersendiri.

Namun itu bukanlah kes buat pelakon dan selebriti terkenal, Rozita Che Wan atau lebih mesra dikenali sebagai Che Ta dalam kalangan peminat industri hiburan tempatan.

Beliau seperti dipetik dalam satu temu bual bersama Astro Gempak baru-baru ini mendedahkan sentiasa mengamalkan ‘Nescafe Ais Kaw’ atau beberapa minuman manis lain setiap pagi.

Perkara itu jelasnya berlaku kerana dia sejak dari kecil sememangnya tidak menggemari meminum air putih atau air kosong kerana rasanya yang sukar untuk ditelan.

“Setiap pagi bangun tidur saya terus minum air Nescafe Ais Kaw’.

“Dan biasanya saya akan minum teh dan minuman manis yang lain,” katanya seperti dipetik Gempak.

Bagaimanapun, buat anda yang merasa sedikit bimbang dengan pengambilan minuman Che Ta ini, jangan risau kerana beliau kini difahamkan sudah mengubah tabiat pengambilan air di waktu pagi.

Menurut laporan berkenaan, dia difahamkan sudah mula mengamalkan meminum air kosong atau air putih di waktu pagi selepas mendapat kesedaran mengenai kepentingan perkara berkenaan.

Ia difahamkan berlaku selepas beliau berasa bimbang dan takut setelah melihat keadaan kesihatan suaminya yang dimasukkan ke hospital kerana penyakit batu karang sebelum ini.

“Saya pun mendapat kesedaran dan cuba belajar untuk minum air putih sekarang bagi menjaga kesihatan.

“Lebih-lebih lagi di usia yang meningkat ini,” jelasnya.

Baca juga perkongsian semasa hiburan yang pernah kami kongsikan sebelum ini melalui pautan di bawah.

Sudah Habis Hujah, Janna Nick Label Netizen ‘Loser’ Selepas Bertikam Lidah Soal Filem Di Twitter

Pernah Gayakan Gaun Rizman Ruzaini Sebelum Natasha Hudson, Pavitra Minta Bahunya Ditutup

‘Paksa Krew TV Makan Belacan Mentah’- Netizen Terhibur Lihat Gelagat Maryam Dalam Program Puncline DAC


‘Check-In’ Hotel, Ini Langkah Pencegahan COVID-19 Yang Perlu Anda Lakukan

Akhirnya, rakyat Malaysia dibenarkan bergerak ke sana ke sini dan melancong dalam negara. Pasti anda sudah mula membuat tempahan pakej dan juga penginapan di destinasi pilihan.

Walaupun kita dibenarkan untuk melancong, anda harus sentiasa mengamalkan penjarakan sosial dan menjaga kebersihan agar tidak terjangkiti dengan wabak pandemik COVID-19.

Oleh itu, terdapat beberapa perkara yang harus anda lakukan sebagai langkah berjaga-jaga apabila ‘check-in’ ke tempat penginapan anda. Jika dahulu kita hanya periksa sama ada kemera tersembunyi, kini kita kena berjaga-jaga dengan wabak COVID-19 pula.

Menurut perkongsian Public Health Malaysia di Facebook, ketika anda ingin masuk ke bilik penginapan anda seperti hotel dan sebagainya, anda perlu lakukan beberapa perkara sebagai langkah pencegahan. Anda perlu memilih hotel yang mematuhi SOP dan menyediakan cecair disinfeksi atau spray disinfeksi.

Kemudian, semburkan cecair disinfeksi atau spray disinfeksi di tombol pintu, tandas, katil, dan permukaan yang sering di sentuh. Akhir sekali, buka tingkap dan pintu untuk beberapa minit untuk pengudaraan dan pencahayaan kerana kita tidak tahu siapa pelanggan sebelum kita.

Diharap anda yang ingin melancong sentiasa mengambil langkah berjaga-jaga dan elakkan berada di tempat yang sesak. Sama-sama kita memutuskan rantaian COVID-19 ini. Kita pasti boleh!

Kami kongsikan tip dan trik untuk anda tempah tempat penginapan dengan harga murah. Klik sahaja pautan di bawah ini.

Ini Tip & Trik Tempah Hotel Dengan Harga ‘Murah’ Anda Perlu Tahu

2 Cara Mudah Kesan ‘Hidden Camera’ Di Tempat Penginapan Anda


‘Check-In’ Hotel Konsep Penjara Lengkap Baju Banduan, Perkongsian Lelaki Ini Buat Netizen Terhibur

Selain harga yang murah, kebersihan dan keunikan sesuatu tempat penginapan itu juga menjadi faktor untuk dipilih sebagai tempat penginapan ketika bercuti ke sesuatu destinasi.

Terbaharu, seorang pengguna TikTok @amirulfirdaus96 telah berkongsi sebuah video memaparkan dirinya dan seorang rakan ‘check-in’ ke sebuah hotel yang dilihat biasa tetapi sebaliknya di Johor.

Menerusi video terbabit, bilik yang ditempahnya membawa tema seperti duduk dalam sel penjara dan lengkap diberikan baju banduan. Dapat dilihat, pemilik video dan rakannya cukup terhibur serta ‘speechless’ apabila melihat bilik terbabit.

Perkongsian tersebut telah meraih perhatian orang ramai dan rata-rata netizen berasa terhibur melihat gelagat pemilik video yang ‘check-in’ ke hotel berkonsepkan penjara itu.

Malah, rata-rata netizen turut bergurau jika pemilik video memakai baju banduan itu keluar dari hotel itu mesti jadi ‘wanted’. Tidak hanya itu, para netizen turut mengatakan bahawa hotel tersebut sangat unik.

Ada juga netizen yang pernah menginap di hotel tersebut mengatakan terdapat banyak tema dan pernah mendapat bilik bertemakan hutan. Ketika artikel ini ditulis, video tersebut telah meraih lebih 900 ribu tontonan dan lebih 100 ribu tanda suka.


12 ‘Checklist’ Ubat Yang Anda Patut Bawa Semasa Travel Bersama Keluarga

Musim cuti sekolah akan bermula tidak lama lagi. Pasti ramai diantara kita yang merancang untuk travel bersama keluarga. Aspek kesihatan adalah salah satu aspek yang hendaklah diambil kira semasa travel.

Cirit birit, demam, selsema dan batuk adalah antara simptom yang paling banyak dialami oleh traveller. Jika kita hendak membeli ubat di farmasi diluar negara, harga nya boleh dikatakan agak mahal dan juga terhad.

Jadi, apa salah nya bersiap sedia dengan membawa dari Malaysia lagi. Bak kata pepatah sediakan payung sebelum hujan.

Sudah beberapa kali ketika saya menjalankan tugas, ada beberapa pesakit datang untuk mendapatkan ubat untuk digunakan ketika travel. Apabila ditanya kembali, kebanyakkan dari mereka kurang arif ubat apa yang sesuai dibawa ketika travel.

Disini saya sertakan antara ubat- ubat yang biasa dibawa ketika travel.

Nama lainnya adalah panadol. Ianya digunakan untuk menyembuhkan demam dan juga sakit- sakit yang ringan.

Kebiasaannya dos yang ada adalah 500 mg. Jadi anda disarankan untuk mengambil 1g (2 biji) 4 kali sehari.

Ianya dalam kategori Non Streroidal Anti Inflammatory Drug ( NSAID) dan digunakan untuk sebagai ubat penahan sakit

Jika ketika travel, anda banyak melakukan aktiviti lasak seperti hiking dan berjalan. Ubat ini amatlah sesuai untuk dibawa. Anda boleh mengambil 200- 400 mg setiap 4-6 jam sehari

Ianya adalah anti histamine yang tidak mengantuk dan berguna untuk mengurangkan alergik, selsema, hidung berair, resdung dan juga gatal- gatal. Anda boleh mengambil ubat ini 1 biji pada waktu pagi.

Piriton adalah anti histamine yang menyebabkan mengantuk. Fungsinya adalah sama dengan cetrizine. Ianya boleh diambil 1 biji (4 mg) 3 kali sehari. Saya mencadangkan mengambil untuk ini 1 biji pada waktu malam.

Copastin adalah ubat batuk tetapi dalam bentuk tablet. Ianya amat sesuai untuk dibawa kerana bukan berunsur cecair. Tambahan pula, ubat ini tidak mengantuk dan boleh diambil 1 biji 3 kali sehari.

ORS atau nama lainnya adalah air garam adalah untuk rawatan cirit birit. Pastikan anda mengambil 1 paket setiap kali membuang air besar.

Buscopan adalah ubat yang boleh mengurangkan sakit perut. Ianya boleh diambil 1 biji 3 kali sehari.

Lomotil adalah ubat yang boleh mengurangkan cirit birit. Ianya boleh diambil 1 biji 3 kali sehari.

Ranitidine adalah ubat untuk mengurangkan sakit gastrik. Ianya boleh dimakan 1 biji (150 mg) 2 kali sehari.

Ubat ini adalah untuk mengurangkan muntah dan boleh diambil 1 biji 3 kali sehari.

Lozenges adalah ubat yang boleh dimakan untuk mengurangkan sakit tekak (dihisap).

Jika anda travel dalam jangka masa yang lama, krim tersebut amat bermanfaat. Antara contoh krim anti fungal adalah seperti Econazine dan anti bacteria adalah seperti gentamcin.

Sebagai seorang pengamal perubatan saya cuba untuk mengelak penggunaan ubat seboleh mungkin. Tetapi, ketika travel saya tidak mahu sakit-sakit yang ringan menjejaskan semangat untuk travel. Semoga bermanfaat


Chef CZN Burak Tidak Tersenyum Tanda Sokongan Kepada Palestin

Bagi anda yang suka menonton video makan pasti pernah sudah sangat kenal dengan chef yang sentiasa tersenyum dalam setiap video masakannya.

Chef Burak Özdemir merupakan individu yang terkenal dengan video masakan Timur Tengahnya yang popular di platform Instagram dan TikTok.

Berbeza dengan videonya sebelum ini, tiada lagi senyuman terukir di wajahnya dalam video terkini tanda sokongan beliau kepada penduduk Palestin yang kini teruk dibadai askar Israel.

A post shared by Burak Özdemir (@cznburak)

Makanan yang dihasilkannya dalam video ini diwarnakan dengan 4 warna; hitam, merah, putih dan hijau mengikut warna bendera Palestin. Ia merupakan sesuatu yang pelik melihat Burak tanpa senyuman di wajahnya.

Perkongsian beliau itu menerima lebih 75,000 komen dengan personaliti terkenal dari seluruh dunia turut menyatakan sokongan mereka terhadap Palestin termasuklah peninju UFC, Khabib Nurmagomedov.

Ketika saudara Islam yang lain menyambut kehadiran 1 Syawal dengan gembira, penduduk di Palestin menyambutnya dengan duka dan tangisan. Semoga perang antara Palestin dan Israel ini dapat ditamatkan dalam masa terdekat.

Berikut adalah beberapa artikel lain berkaitan konflik Palestin dan Israel. Baca lagi pada pautan di bawah.

Kenali Briged Al-Qassam, Pejuang Yang Berjaya Menakutkan Tentera Zionis Israel

Hujan Peluru Dari Gaza Belum Berhenti, Israel Mula Dilanda Perang Saudara Pula

Kumpulan Rage Against The Machine Dikecam Peminat Kerana Sokong Palestin


20 Gambar Hasil Gabungan Scene Filem Ke Dalam Kehidupan Harian. Idea Untuk Jadikan Gambar Anda Lebih Unik

Seperti kebanyakan orang, François Dourlen selalu berimaginasi ketika berjalan, berkerja, mahupun dirumah.

Satu hari secara tidak sengaja, beliau telah “menggantikan” kepala patung Napoleon di Cherbourg dengan gambar kartun My Litter Pony didalam iphone beliau dan menangkap gambar tersebut. Gambar itu dikongsi di facebook beliau dan mendapat perhatian daripada rakan-rakan facebook beliau.

Semenjak saat itu, beliau semakin enjoy menghasilkan gambar-gambar sebegitu untuk dikongsikan bersama orang ramai.

Tak dapat kami bayangkan betapa gigihnya beliau untuk “snapshot” gambar-gambar dari filem-filem dan dipadankan dengan kehidupan seharian. Memang gigih.


Chef Dari Johor Dinobat Chef Sushi Terbaik Dunia

Chef Sky Tai berjaya merangkul gelaran Chef Sushi Terbaik Dunia dalam pertandingan World Sushi Cup yang berlangsung di Tokyo, Jepun tempoh pada bulan Ogos yang lalu. Chef yang berasal dari Kluang, Johor ini sudah berkecimpung dalam bidang kulinari sushi ini semenjak tamat sekolah menengah lagi.

Norwegian Seafood Council adalah pihak yang memainkan peranan penting yang menyumbang kepada kejayaan Chey Sky Tai. Bersama beliau, seorang lagi finalis dari Malaysia, Chef Steve Chua turut sama menyertai World Sushi Cup 2018 ini.

Pengalaman selama 12 tahun sememangnya memberi kelebihan untuk beliau dalam memikat hati juri. Beliau kini masih berkhidmat di salah sebuah restoran sushi terkemuka di negara jiran, Singapura. Pertandingan di peringkat antarabangsa itu menampilkan seramai 40 orang chef sushi dari seluruh dunia yang ternyata membuatkan kemenangan tersebut bukanlah sesuatu yang mudah dicapai.

Throw back : Press Event organized by NSC in KL

A post shared by  Sky Tai (@skytai83) on Sep 23, 2018 at 5:06am PDT

Siapa sangka barisan sushi yang bertemakan “Malaysia-Truly Asia” yang menampilkan identiti Malaysia berjaya menewaskan chef-chef hebat dari negara lain.

Bukan itu sahaja, beliau turut dinobatkan sebagai pemenang kategori Traditional Edomae Sushi dan Creative Sushi.

Jika anda mahu mencuba sendiri sushi buatan Chef Sky, anda perlu ke Singapura kerana Chef Sky kini menjadi chef di salah satu cawangan Standing Sushi Bar. Apabila ditanya sama ada beliau mahu membuka restoran sushi milik beliau sendiri di Malaysia, beliau berkata mungkin di masa hadapan dan bukan dalam masa terdekat.

P/S: Tahukah anda ikan salmon terbaik datangnya dari Norway? Jika anda mahu membeli ikan salmon untuk masakan, pastikan ianya dari Norway kerana salmon dari Norway adalah pilihan chef sushi terkemuka dunia. Jika mereka suka, anda juga pasti akan suka


Chef Malaysia Dedah Restoran ‘Halal’ Popular Di Jepun Guna Daging Khinzir

Empat bekas chef sebuah restoran yang mempromosikan makanan halal di Osaka, Jepun mendedahkan bahawa restoran tempat mereka bekerja menyediakan daging yang tidak halal malah sijil yang dipamerkan juga palsu. Berikutan rasa bersalah yang menyelubungi mereka, mereka mengambil keputusan untuk berhenti kerja dan pulang ke Malaysia kerana tidak mahu bersekongkol dengan pemilik restoran terbabit.

Mereka meminta maaf kepada rakyat Malaysia beragama Islam yang pernah makan di restoran tersebut. Malah, mereka berharap tiada lagi rakyat Malaysia beragama Islam tertipu dengan promosi halal disitu kerana mereka telah melihat sendiri dan pasti bahan yang diproses dari kilang bercampur daging babi.

Sebelum ini, mereka dimaklumkan restoran tersebut menyediakan menu halal dan menawarkannya kepada pelawat khususnya dari Malaysia untuk mendapat makanan halal tanpa was-was. Akan tetapi, mereka mendapati daging yang dikatakan halal dicampur dengan daging babi dan dipotong menggunakan mesin yang sama ketika mereka mengambil stok bahan mentah dari kilang di Kobe bulan lalu.

BACA: Hati-Hati Jika Anda Menempah Di Vitti Lodge Osaka Selepas Ini

Terkejut dengan keadaan itu, mereka berjumpa pemilik restoran berbangsa Arab dan dia berjanji memastikan perkara berkenaan tidak berulang serta akan sertu mesin berkenaan untuk kegunaan restorannya. Malangnya, perkara tersebut masih tidak diambil tindakan dan ini membuatkan mereka mendedahkan perkara terbabit kepada Ketua Aktivis PPIM Datuk Nadzim Johan.

Tindakan lanjut oleh PPIM akan dibincangkan dan dijalankan. Jika sijil halal pun boleh ditipu, mungkin ada satu cara untuk menangani perkara tersebut?


Chef Terkenal Ini Sanggup Bersusah Payah Menyediakan Hidangan Burritos Bersaiz Kecil Untuk Pelanggan Istimewanya. Wow!

Bukan mudah menyediakan hidangan dalam saiz kecil. Apatah lagi jika jari jemari si tukang masak sendiri adalah besar.

Tapi chef ini sanggup bersusah payah menyediakan hidangan burritos bersaiz kecil khas untuk pelanggan istimewanya, seekor hamster.

Untunglah hamster ni. Dapat layanan istimewa gitu.


Chef Wan Buli Uncle Roger Dan Ajar Cara Masak Dengan Betul Tanpa Guna MSG

Sebut sahaja Uncle Roger, sudah pasti ramai terbayang teletahnya yang kelakar. Sebelum ini, Uncle Roger berjaya menarik perhatian ramai apabila video reaksinya terhadap video memasak nasi goreng telur oleh hos BBC, Hersha Patel tular di media sosial.

Umum mengetahui, Uncle Roger sudah kembali ke Malaysia dan telah berkunjung ke restoran milik Chef Wan, seorang tukang masak selebriti yang cukup dikenali rakyat Malaysia.

Dalam video yang dimuat naik oleh Uncle Roger, kita dapat lihat bagaimana kecohnya suasana dalam dapur apabila Uncle Roger dan Chef Wan bergabung. Mana tidaknya, Chef Wan dilihat ‘membuli’ Uncle Roger dan turut mengajarnya cara masak dengan betul tanpa bantuan MSG.

Bagi anda yang tidak tahu, Chef Wan sebelum ini pernah ‘mengharamkan’ MSG dalam dapur miliknya, Malah, kita dapat lihat Uncle Roger ‘disekolahkan’ oleh Chef Wan ketika memasak di dapur. Pastinya ini satu adegan yang jarang dapat dilihat dan anda pasti akan terhibur melihat gelagat mereka berdua.

Menjenguk ke ruangan komen, rata-rata netizen rasa terhibur dan mengatakan episod kali ini merupakan episod terbaik yang pernah dimuatnaik olehnya. Malah,  para netizen juga berharap akan ada video antara Uncle Roger dan Chef Wan lagi kelak.

Bukan itu sahaja, para netizen juga kagum dengan Chef Wan kerana tidak berkecil hati dengan sebarang komen yang dikatakan oleh Uncle Roger. Apakah pendapat anda akan video Uncle Roger bersama Chef Wan ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Selepas 27 Tahun Beroperasi, Netizen Sedih Cawangan Pertama Restoran Chili’s Malaysia Bakal Ditutup

Hanya Mahu Keadilan, Mangsa Pukul Geng Isarb Akhirnya Buka Mulut Insiden Sebenar


Chef Wan Kecewa Anaknya Nikah Tanpa Pengetahuan Di Siam, Serina Jelaskan Perkara Sebenar

Kisah selebriti pastinya menjadi perhatian dan baru-baru ini pernikahan Serina, anak kepada Chef Wan telah menjadi buah mulut netizen. Pada mulanya, hanya desas desus pernikahan Serina dikhabarkan oleh Chef Wan tetapi kini anaknya itu telah bernikah tanpa pengetahuannya.

Luluh dan kecewa hati seorang bapa apabila dibelakangkan seperti itu, Chef Wan hanya mengetahui penikahan anaknya bersama jejaka pilihan, Aidid apabila kakaknya berkongsi akan berita tersebut.

Menurut Chef Wan, dirinya tidak terkejut apabila diketepikan seperti itu tetapi hanya terkilan dengan tindakan yang diambil oleh anaknya itu. Walau bagaimanapun, Chef Wan tetap mendoakan kebahagiaan anaknya meskipun hati terluka.

Menjawab tuduhan segelintir netizen yang mengatakan gara-gara Chef Wan tidak restu perkahwinan dipercepatkan punca anaknya itu bernikah di Siam, lalu Chef Wan menafikan perkara itu.

Menurutnya, pada awalnya beliau hanya mahu menyiasat bakal suami anaknya itu ketika pertemuan pertama mereka dan meminta bersabar beberapa bulan. Malah, beliau juga meminta surat penceraian lelaki tersebut kerana dikatakan sudah bercerai.

Menjawab dakwaan yang tular, Serina menegaskan bahawa dirinya dan suami telah bernikah di Malaysia dalam satu majlis tertutup. Tambahnya, Serina berharap agar segelintir netizen berhenti menabur fitnah.

A post shared by Serina Datuk Redzuawan (@serinaredzuawan)

Diharap hubungan Serina dan Chef Wan akan ada jalan penyelesaiannya kelak. Apa pun, tahniah diucapkan atas perkahwinan Serina dan suami. Apa pendapat anda akan isu ini?

Netizen Simpati Gadis Ini Bayar RM34 Untuk Air Starbucks Pertama Beliau Kerana ‘Add On’

Kecewa Sikap Segelintir Penduduk PPR, Norlia Ghani Berhasrat Mahu Pindah Rumah


Chef Wan Nasihat Aliff Syukri Perbaiki Resipi Produk Sebelum Jual Kepada Orang Ramai

Walaupun sering dikriktik netizen, namun usahawan terkenal Aliff Syukri tetap tidak patah semangat untuk menjadi seorang personaliti media sosial yang versatile.

Menguruskan perniagaan kosmetik, menyanyi dan berlakon semuanya sudah pun beliau lakukan. Terbaharu, Aliff Syukri terlibat pula dalam bidang usahawan makanan dan hadir dengan produk makanan berasaskan sup bebola daging keluaran jenama serta resepi hasil air tangan beliau sendiri iaitu Sup Jolo.

A post shared by Aliff syukri bin kamarzaman (@aliffsyukriterlajaklaris)

Ia dijual pada harga RM16.90, harga yang agak tinggi menurut netizen. Dalam pada itu, Sharnaaz Ahmad yang menghasilkan video review makanan untuk saluran YouTube miliknya terpanggil untuk mencuba dan merasa Sup Jolo Alif Syukri yang dikatakan ‘confirm terlajak sedap’.

Walaupun Sharnaaz sudah memuat naik video berkenaan hampir sebulan yang lalu, tetapi ia dikongsi semula oleh chef selebriti terkenal Malaysia, Chef Wan menerusi hantaran di Instagram hari ini. Menurutnya, beliau baru sahaja menonton video berkenaan dan rasa terpanggil untuk beri komen setelah namanya ‘dipetik’ dalam video Sharnaaz.

Susulan itu, Chef Wan menerusi kapsyen untuk video tersebut tampil untuk memberikan kata-kata nasihat kepada Aliff Syukri. Chef Wan berkata, hendak berniaga makanan ini perlu menerima segala komen yang positif mahu pun negatif.

“Hendak berniaga makanan perlu terima komen positif dan negatif. Itulah, orang nak berniaga makanan, dia pun hendak juga. Bukan tak boleh tetapi kena berhati-hati.

“Jika tak pandai masak, kena pergi belajar memasak betul-betul. Kalau tak mahu, sebagai usahawan dan jutawan yang pakai jam tangan berlian, lebih baik dia labur duit kepada orang yang pakar bab bisnes makanan untuk bantu bisnes dia.

“Citarasa kita tak sama dengan orang lain. Jadi, kalau buat cara yang tak betul serta syok sendiri, boleh rugi perniagaan kita dan duit tu lebih baik humbankan sahaja ke dalam longkang jadikan sampah sarap,” kata pedas Chef Wan kepada Aliff Syukri.

Chef Wan juga menambah bahawa tidak semua patut kecam Aliff Syukri kerana biar pun Sup Jolo ini tidak sedap tetapi peminat Aliff Syukri akan tetap setia menyokong jualan produknya ini.

“Siapalah kita untuk kritik. Scam atau tidak Sup Jolo ini, peminat Aliff Syukri akan tetap setia menyokong setiap produk keluaran jenamanya.

“Kepada Aliff dan Sharnaaz janganlah marah saya. Aliff pun, macam-macam hendak dibuatnya,” kata Chef Wan sambil menyertakan emoji tergelak pada akhir kapsyen.

Dalam video penuh Sharnaaz, beliau turut menyarankan kepada Aliff Syukri supaya memperbetulkan semula harga jualan, resipi serta cara penyediaan Sup Jolo supaya ia murah, lebih sedap dan mudah faham untuk disediakan. Moga dijadikan iktibar kepada peniaga semua.

Sebelum ini Aliff Syukri dikatakan ‘mengamuk’ dan marah dalam set penggambaran setelah menerima soalan ‘kurang ajar’ daripada AC Mizal. Klik pautan di bawah untuk membacanya.

Terima Soalan ‘Kurang Ajar’, Aliff Syukri Mengamuk Dan Marah AC Mizal Dalam Set Penggambaran?

Tidak Peduli Dikecam, Aliff Syukri Bangga Lagu Rayanya ‘Trending’ Nombor 1 Di YouTube

Gagal Cari Pembeli, Aliff Syukri Mahu Sewakan Rumah Berharga RM6 Juta


Chef Wan ‘Pegang Janji’ Jaga Bekas Isteri Selama 33 Tahun Berpisah

Walaupun 33 tahun berpisah dengan bekas isterinya namun Chef Wan baru-baru ini berkongsi bahawa beliau sentiasa memegang janji untuk menjaga bekas isterinya itu ketika beliau masih hidup sebelum ini.

Dalam satu perkongsian di Instagram yang dibuat baru-baru ini, chef terkenal itu memuat naik kembali gambar kenangan hari raya bersama bekas isterinya yang meninggal dunia pada Mac lalu sambil mengingati kembali janji yang pernah dibuat ketika bercerai dihadapan kadi di Kuang.

With my late x wife Beraya di Sg Koyan with my mother di dalam kenangan. She is by nature a kind, sweet, gentle person. But we were so young when her insanely jealous behaviour had destroyed our 4 yrs marriage. As we were not compatible i decided to end up the marriage. It was a painful ending for both of us emotionally. But i never blame her for that as i understood that she had come from a very poor family life dan jarang bergaul dgn orang. Her life dari kecil is pretty much house work as she come from a family of 14th children. Many also died at early age. She only educated up to standard 3 sekolah agama and had to stopped due to poverty. My marriage was an arrange marriage in a way too between my dad and my grandmother off course with my blessings. I was 22 and she was 19th ketika itu. She really loved me but was also too obsessed of owning me. My mom used to blame me for always spoiling her to the point she felt in secured of loosing me. Until today i still believed the insecurity and inmaturity that had brought our marriage down. Understanding what she has gone through life hati saya tak sampai untuk melepas kan dia mcm tu sahaja tanpa menjaga kebajikan beliau. So i made a promised on the day i divorce her infront of the Kadi in Kuang that i will not ruin her life but to care for her welfare sehingga la ke hujung nyawa nya sampai ke liang lahat itu. So i have kept that promised for 33 years. May be i have alot of compassion and enpathy for her and tak nak hidupnya melarat apa tah lagi beliau ada lah ibu kepada anak2 saya. After that we seen to be better as friends and she respected me and valued me more for always being there for her. I bought her a 3 bedroom apartment just 2 minutes walk on the next block where my penthouse is and every month i make sure she gets rm5,000 or more for her food allowances while i took care of her home,I.D, clothing, travels etc. All she need to do is ask. But she the sort would never ask for anything. Instead i still lavished her with what i can afford. I always tell her anytime nak pergi mana2 ke just tell the driver he would take u. She said…" tak pe Wan saya dah banyak menyusah kan awak." naik la dia taxi.

A post shared by  chef wan (@_chefwan58) on May 26, 2020 at 8:35pm PDT

“Jadi saya berjanji pada hari itu dihadapan kadi di Kuang yang saya tidak akan menghancurkan hidupnya tetapi untuk menjaga kebajikannya sehingga ke hujung nyawa sehingga ke liang lahad.

“Dan kini saya telah berpegang dengan janji itu untuk 33 tahun,” kongsi beliau.

“Saya belikan dia apartment 3 bilik dengan jarak berjalan kaki dua minit sahaja dari rumah saya.

Keputusan itu menurut Chef Wan dibuat kerana sifat belas kasihan dan empati terhadap ibu kepada anak-anaknya itu.

Malah menurut beliau, mereka berdua juga masih kekal berkawan dan menghormati serta lebih menghargai satu sama lain selepas tidak lagi bersama.

“Dan setiap bulan saya akan pastikan dia mendapat RM5,000 atau lebih untuk elaun makanan dan saya juga menjaga perkara lain seperti urusan rumah, pakaian dan melancong.

“Apa yang perlu dilakukannya adalah minta pada saya. Tetapi dia bukanlah jenis yang akan meminta semuanya. Bagaiamanapun saya masih membahagiakannya semampu saya,” jelasnya.

Dalam perkongsian yang dibuat itu, Chef Wan turut mendedahkan punca kepada penceraiannya yang menurutnya berlaku kerana sikap tidak matang dan tidak yakin dengan sendiri.

Menyedari apa yang telah dilalui bekas isterinya dalam kehidupan sebelum ini akhirnya membuatkan beliau berjanji untuk sentiasa menjaga kebajikan isterinya itu sehingga ke hari ini.

Baca pengumuman dari Sheila Rusly yang memberi bayangan drama Bukan Gadis Biasa mungkin menjadi drama terakhir yang dibintanginya di pautan di bawah.

‘Bukan Gadis Biasa’ Mungkin Jadi Drama Terakhir Lakonan Sheila Rusly

Gara-Gara Tersalah Cakap, Fizi Dari Upin & Ipin ‘Diserang’ Netizen Indonesia Dan Malaysia

Kedutaan Arab Saudi Hadiahkan Naskah Al-Quran Buat Wany Hasrita Dan Ibu


Chef Wan Tidak Mahu Kejar Anugerah ‘Michelin Star’, Lebih Selesa Dikenali Seperti Sekarang

Chef selebriti terkenal, Chef Wan atau nama sebenarnya Datuk Redzuawan Ismail baru-baru ini menerima anugerah Michelin Bib Gourmand untuk restorannya De.Wan 1958.

Menerusi perkongsian di Instagramnya, Chef Wan menjawab persoalan orang ramai yang bertanya sekiranya dirinya tidak teringin untuk menerima anugerah Michelin Star seperti chef popular antarabangsa, Gordon Ramsey.

Menurutnya, dia bukan chef yang terbaik seperti chef yang lain yang menjalankan restoran mereka sendiri dan mengetuai pasukan masakan. Malah, Chef Wan tidak pernah meletakkan diri dalam posisi yang tinggi itu dari awal pembukaan restorannya.

Selain itu, dia menambah, usianya semakin meingkat sekarang, jadi keinginan atau semangat untuk berada di dapur semakin pudar. Bukan itu sahaja, dia memberi gaji yang tinggi untuk semua top chefnya serta memberi mereka bimbingan dan latihan memasak resepi yang terbaik darinya.

“Orang tak akan pernah nampak anugerah Michelin Star dalam diri saya. Sepanjang saya hidup, saya dikenali sebagai ‘World TV Chef Star’, tak cukup ke semua tu?” tulisnya di kapsyen Instagram miliknya itu.

Dia turut menjelaskan restorannya, De.Wan 1958 adalah sebuah restoran yang besar dan mempunyai ramai kakitangan. Hal ini sukar untuk mengekalkan standard yang tinggi seperti Michelin Star lakukan.

Restoran De.Wan 1958 menerima sebanyak 800 kepada 1,000 tetamu pada hari minggu serta tidak mudah untuk mengekalkan konsistensi dan kualiti dalam masakan.

Bahkan, restoran De.Wan 1958 tidak menghidangkan minuman alkohol, perhiasan atau penetapan meja makan dan tiada kakitangan perkhidmatan profesional bergaji tinggi.

“Tak semua orang mampu untuk makan di restoran bertaraf Michelin kerana harga makanannya terlalu mahal,” ujarnya lagi.

“Jadi kami mempunyai semua kelebihan untuk membuat wang dengan menyesuaikan restoran kami kepada mereka yang mahu menikmati makanan berkualiti tinggi dengan perkhidmatan terbaik dan harga berpatutan.

Sementara itu, cef yang berusia 64 tahun itu mengatakan dengan harga yang berpatutan dan lokasi yang strategik, semua rakyat Malayia mampu makan di restoran De.Wan 1958 ini.


Chef Zaleha Olpin Lancar Buku ‘My Rendang Isn’t Crispy’ Julai Ini

Adakah anda masih ingat tentang isu peserta Masterchef UK tersingkir kerana rendangnya tidak rangup? Isu ini hangat menjadi buah mulut warganet pada ketika itu dan kebanyakkan warganet melemparkan kata-kata negatif di video Masterchef UK sehingga menyebabkan video tersebut dipadamkan.

Untuk pengetahuan anda, Zaleha Kadir Olpin yang merupakan peserta Masterchef UK musim ke-14 yang berasal dari Pahang tersingkir berikutan cara masakan ayam rendang tidak tepat menurut juri pertandingan John Torode dan Gregg Wallace.

It's here!!! I finally get to hold a copy of "My Rendang Isn’t Crispy". The book will be out on 1st of July in Asia and on the 16th of September in the UK. . . I cannot tell you how excited I am feeling right now! Months of hard work to finally being able to hold it in my hands, I just hope you will enjoy and appreciate it. . . To my UK followers please check the link in my bio to pre-order your copy! . To my Asia followers, check out my story highlight to order yours online from Marshall Cavendish Singapore. I will update more details soon!! . . #cookbook #launch #newbook #cookerybook #cookery #malaysia #asia #indonesia #singapore #rendang #makcikrendang #rendanglady #masterchefuk #rendangladycookbook #masak #bukumasak #jommasak #yuk #enak #published #author #excitement #pinchme #dreamcometrue

A post shared by  Zaleha Kadir Olpin (@zaleha.olpin) on May 12, 2019 at 7:30am PDT

Kini, beliau tampil dengan buku masakan ‘My Rendang Isn’t Crispy and Other Favourite Malaysian Dishes’ yang dijangka akan dijual di Asia pada 1 Julai 2019 dan 16 September 2019 di UK. Buku berkenaan turut akan mengandungi kisah tentang hidangan lain yang sangant bermakna buat Zaleha dari beliau kecil sehingga dewasa antaranya laksam, ketupat, nasi lemak dan semestinya menu kontroversi beliau, rendang.

Kandungan buku ini nanti turut akan menceritakan berkongsikan resipi turun temurun keluarga beliau kepada para pembaca. Walau bagaimanapun, harga untuk buku ini masih belum diketahui tetapi anda boleh membuat tempahan awal di link bio Instagram Puan Zaleha. Kami yakin buku ini pasti laris bak pisang goreng panas!


Bagaimana Anda Boleh Berjimat Sempena Musim Sakura Di Jepun

Menyebut tentang cherry blossom pasti anda sudah membayangkan keindahan musim bunga yang dipenuhi dengan bunga sakura. Kedinginan Jepun serta cuaca yang mendamaikan antara yang membuatkan musim ini menjadi pilihan ramai.

Buat anda yang masih lagi mencari destinasti terbaik untuk menikmati musim bunga, kami mempunyai cadangan buat anda. Di mana lagi tempatnya untuk menikmati keindahan cherry blossom yang terbaik sekiranya bukan di Jepun.

Penawaran pelbagai tempat destinasi menarik sepanjang negara ini anda yang membuatkan para pengunjung tidak jemu untuk melawat negara ini. Menariknya, Cherry Blossom turut menjadi tarikan di beberapa tempat di Jepun termasuk Tokyo, Kyoto dan Osaka.

Buat anda yang pertama kali ingin berkunjung ke Jepun, kami yakin anda pasti pening dengan destinasi yang ingin dituju berikutan pilihan yang pelbagai.

Jangan risau, berikut merupakan antara cadangan kami untuk anda menikmati keindahan Cherry Blossom di Jepun. Oh ya, kami juga akan mencadangkan kepada anda tips jimat semasa anda berada Jepun.

Jepun sememangnya negara yang efisien. Baik dari segi gerak kerja mahupun pengangkutan awam. Dalam erti kata lain, travel ke Jepun menggunakan pengangkutan awam bukanlah suatu masalah lebih-lebih lagi apabila melibatkan tren yang sentiasa tepat pada waktunya.

Sebagai pilihan untuk memudahkan pergerakan untuk ke destinasi yang ingin dituju setiap hari, mendapatkan JR Pass merupakan perkara yang berbaloi anda boleh dapatkan. Mendapatkan JR Pass juga membolehkan anda travel ke beberapa destinasi lain seperti Osaka dan Kyoto dari Tokyo.

Untuk pengetahuan anda, JR Pass merujuk kepada pas untuk anda bergerak menggunakan tren melibatkan pelbagai tren dan juga Tokyo monorail. Bukan itu sahaja, JR Pass turut membolehkan anda menaiki pelbagai bas yang tersedia di Jepun hanya dengan satu pass. Terbaik bukan?

Menurut kami, antara JR Pass terbaik khusus buat para pengunjung yang pertama kali ke Jepun adalah 7 Day Whole Japan Rail Pass. Penawaran harga yang berbaloi bersesuaian dengan kemudahan yang ditawarkan sangat disyorkan buat para pengunjung.

Melalui JR Pass anda berpeluang untuk melawat beberapa bandar lain sekitar Jepun termasuk Hokkaido. Bandar yang menjadi tarikan berikutan adanya gunung berapi dan kolam air panas.

Nak tahu apa yang lebih best? Anda berpeluang berjimat sebanyak RM58 lagi dengan menggunakan kod CHERRY58 seterusnya menerima sebuah baucer lagi bernilai RM58. Best bukan?

Selain itu, anda juga boleh klik di sini untuk melihat senarai transportasi yang sesuai dengan pilihan hari anda berada di Jepun.

Sebuah kerugian sekiranya anda ke Jepun dan tidak memasuki antara taman tema ikonik di dunia iaitu Universal Studios Japan. Sekiranya anda membawa kanak-kanak bersama, sudah pastinya lawatan USJ merupakan pengalaman yang bermakna buat mereka.

Di Universal Studios Japan, anda berpeluang untuk berhibur bersama pelbagai pelbagai karakter ikonik seperti Elmo, Minion serta memasuki taman tema Harry Potter yang berjaya menjadi tarikan utama di USJ ini.

Bertempat di Osaka, USJ sentiasa dikunjungi oleh pengunjung dari pelbagai negara setiap hari. Salah satu tips penting yang boleh anda amalkan sebelum berkunjung ke USJ adalah mendapatkan tiket dengan lebih awal.

Dengan cara ini, anda berpeluang menjimatkan masa untuk beratur mendapatkan tiket. Oh ya, sekiranya anda ingin mendapatkan penjimatan berganda dalam mendapatkan tiket USJ, anda berpeluang mendapatkannya di Klook berbanding beberapa laman web lain.

Bukan itu sahaja, Jepun turut mempunyai taman tema Legoland Japan khusus buat para peminat Lego. Anda boleh turut melawat taman tema Legoland yang bertempat di Nagoya beserta tiket promo dengan klik di sini.

Alang-alang singgah ke Negara Jepun, rugi rasanya sekiranya anda tidak mencuba makanan tempatan. Penawaran makanan yang segar dengan harga berpatutan antara peluang yang tidak boleh anda lepaskan sekiranya ke negara ini.

Bermula dengan makanan street food, anda berpeluang mendapatkan makanan enak seperti Takoyaki dan Taiyaki. Isi sotong yang menyeluruh disalur dengan tepung antara yang menjadi kegemaran buat seluruh Rakyat Jepun serta pengunjung.

Selain itu, anda juga sebenarnya tidak perlu berbelanja besar untuk makanan ketika berada di Jepun. Cukup dengan mendapatkan onigiri di Family Mart dan 7-Eleven, anda sudah cukup bertenaga untuk jelajah melihat keindahan Jepun.

Anda juga boleh membawa beberapa bekalan di Malaysia untuk mengurangkan kos perbelanjaan makanan semasa di sana.

Untuk pengetahuan anda, ketika musim bunga atau cherry blossom, anda berpeluang melihat bunga sakura di serata di Jepun. Dalam pada itu, buat para peminat yang ingin mencari destinasi yang dibanjiri bunga sakura khusus, berikut merupakan antara tempat yang kami cadangkan.

Tempat paling popular dan juga penerima bilangan pengunjung paling ramai di Tokyo ketika musim bunga sudah pastinya Ueno Park. Penawaran hampir 800 pokok bunga sakura disekeliling jalan ditambah dengan persekitaran yang romantik antara yang membuatkan tempat ini menerima bilangan pengunjung yang ramai.

Ueno Park juga telah menjadi tempat dimana beberapa filem dan siri Jepun dilakonkan. Sekiranya anda ke sini, pastinya lebih manis sekiranya anda berkelah untuk menikmati keindahan bunga sakura dengan lebih lama. Ueno Park juga turut dikategorikan sebagai antara tempat tercantik di Jepun.

Sekiranya anda berada di Kyoto pada musim bunga, berkunjung ke Daigo-ji Temple antara yang boleh anda pertimbangkan. Dinobatkan sebagai tempat terbaik melihat bunga sakura di Kyoto, tempat ini menempatkan 700 pokok bunga sakura serta kuil lima tingkat yang menjadi bangunan ikonik di Kyoto.

Khas buat pencinta cherry blossom, kami mempunyai cadangan terbaik untuk memudahkan anda. Tak perlu bersusah payah menaiki kenderaan awam, anda boleh menyertai lawatan bersama siap dengan kemudahan pengangkutan dan pemandu pelancong yang akan membawa anda kesemua lokasi tercantik untuk melihat cherry blossom beserta makan tengah hari secara buffet. Awesome bukan?

Berkunjung ke Jepun jika tidak kena caranya mungkin bakal menjadi destinasi travel yang mahal. Dalam pada itu, sekiranya anda mengikuti tips-tips yang diberikan, berkunjung ke Jepun pastinya menjadi destinasi yang berbaloi.

Selepas berjaya mengetahui destinasi yang ingin dituju, promosi tempat penginapan, pengangkutan dan taman tema, seperkara lagi yang sudah menjadi kewajipan anda semasa berada di Jepun adalah perkhidmatan internet.

Berbincang mengenai perkhidmatan internet, menggunakan internet secara roaming sekaligus membuatkan anda bakal dikenakan dengan cas yang tinggi oleh telco. Penawaran data yang sedikit juga mungkin antara yang perlu anda pertimbangkan.

Salah satu tips jimat yang boleh anda amalkan adalah mendapatkan Pocket Wi-Fi untuk memudahkan anda travel sambil kekal bersama internet. Lebih menarik, pengguna pocket Wi-Fi membolehkan anda berjimat dengan lebih banyak berbanding penggunaan secara roaming.

Sekiranya anda sedang mencari pocket Wi-Fi untuk dibawa ke Jepun, mendapatkan melalui harga promosi di Klook antara yang kami cadangkan. Melalui Klook, anda berpeluang mendapatkan pocket Wi-Fi di KLIA atau KLIA 2. Sampai sahaja di Jepun, anda boleh terus mengaksesnya. Mudah bukan?

Sudah pastinya akses ke destinasi atau memuat naik gambar di Instagram akan lebih mudah dengan penyediaan pocket Wi-Fi. Anda boleh klik di sini untuk mendapatkannya dengan harga promosi.

Bukan itu sahaja, Klook turut menawarkan pelbagai promosi dan kupon khusus buat para pengguna yang ingin mendapatkan tawaran menarik semasa travel. Penawaran promosi ke beberapa destinasi lain seperti Hong Kong, Macau, Bali dan London antara yang ditawarkan.

Apa lagi? Jangan lepaskan peluang untuk dapatkan promosi cherry blossom ini untuk berjimat sebanyak RM116 melalui Klook!


10 Hujah Kenapa Lelaki Ini Tidak Melabur Dalam Tabung Haji Dan ASB

Nota Editor : Perkongsian ini asalnya adalah dari fb wall Faizul Ridzuan, seorang pelabur hartanah yang berjaya. Beliau juga sering menganjurkan seminar hartanah bersama beberapa orang lagi rakan beliau yang juga dikalangan mereka yang terlibat secara serius dalam pelaburan hartanah. Harapan kami agar artikel ini dapat membantu anda untuk lebih bersemangat untuk menambah ilmu dan memaksimakan pelaburan anda.

KENAPA SAYA TAK MELABUR DALAM TABUNG HAJI ATAU ASB

Minggu lepas, saya dijemput untuk buat perkongsian berkenaan ilmu pelaburan di dalam sebuah forum yang dianjurkan oleh UKM. Antara pelabur lain yang dijemput adalah :

1. Prof Ben Jacobson yang telah menulis beberapa buku dan juga pakar ekonomi dan saham di Edinburgh University

2. Prof Barjoyai yang telah membina 3 buat syarikat yang yang beliau berjaya listkan di pasaran saham Toronto, Canada.

Kesemua 3 ahli panel hari itu, seperti saya juga tidak melabur dalam pelaburan berbentuk unit amanah. Ada seorang pelajar yang bertanya dengan saya kenapa saya tak melabur dalam ASB atau Tabung Haji.

Saya jelaskan kepada yang bertanya yang saya ini tak dilahirkan kaya. Jadi duit saya tak banyak dan saya tak percaya orang lain untuk jaga duit dan masa depan saya. Jadi saya dapati pelaburan hartanah adalah paling sesuai untuk saya yang tiada wang yang banyak.

Berikut merupakan hujah sambungan saya :

1. Saya mahu kawal pelaburan saya. Dalam pelaburan jenis unit amanah, saya tidak dapat nak kawal pelaburan saya. Semua wang yang saya letak dalam unit amanah akan dijaga oleh “fund manager” atau pengurus pelaburan. Kalau pengurus pelaburan saya tak betul, maka habislah wang penat lelah saya.

2. Saya mahu kawal keputusan pelaburan saya dan impian saya. Dalam pelaburan hartanah atau saham, saya boleh kawal waktu pembelian dan jualan saya. Saya boleh kawal kawal siapa yang akan sewa atau beli hartanah saya.

Dalam pelaburan unit amanah, semua ni akan dikawal oleh orang lain yang majoritinya makan gaji. Mereka tak kisah sama-ada saya ada wang yang cukup untuk bersara. Mereka tak kisah kalau saya mahu hantar anak saya belajar keluar negara dan saya perlukan dana minimum RM1 Juta untuk tujuan ini.

3. Saya tak mahu bayar yuran pengurusan. Dalam pelaburan jenis unit amanah, pihak pengurusan biasanya menggaji berpuluh/beratus orang makan gaji yang bijak pandai untuk menguruskan pelaburan ini. Gaji mereka ini dibayar oleh yuran pengurusan (Management Fee) yang berkadar 1%-6%. Orang yang tak punya duit besar macam saya, akan rasa yang management fee ni mahal.

4. Lebih percayakan diri sendiri dari org lain. Saya belajar banyak untuk pastikan saya boleh uruskan harta sendiri. Saya beli hartanah pertama lepas belajar 2 tahun secara sendiri. Saya mula belajar dari tahun 2003 dan beli rumah pertama tahun 2005. Saya mula melabur hartanah secara besaran dan berani membeli lebih dari 20 hartanah hanya mulai dari tahun 2008. Dah 5 tahun belajar baru berani melabur besar-besaran. Kalau saya letakkan duit dalam pelaburan jenis unit amanah, saya tak tahu siapa yang uruskan wang saya, kredibiliti mereka atau prestasi masa lampau mereka. Saya hanya boleh letak dan berdoa sahaja yang mereka tidak akan buat kesilapan.

5. Saya boleh dapatkan pulangan lebih 30% jika buat sendiri dalam pelaburan hartanah. Ada hartanah yang saya beli pulangannya lebih dari 50% tiap-tiap tahun, ada yang lebih dari 100% setahun. Rezeki tu datang dari Allah dan so far masih belum pernah ada kerugian melabur dalam pelaburan hartanah sebab saya buat banyak kajian sebelum membeli setiap hartanah. Alhamdulillah.

Post ini bukan dibuat untuk cemuh mana-mana pihak. Sekadar perkongsian pendapat peribadi dari saya. Bila kita melabur dalam unit amanah, nasib pelaburan kita jatuh ke tangan orang yang bantu kita buat pelaburan itu. Memang di luar kawalan kita. Benda ni (unit amanah) dah lama ada, cuma yang saya tak faham kenapa baru-baru ini sahaja ramai yang mula nak meraung dan jadi pakar ekonomi di Facebook.

Saya ni jenis yang lebih rela rugi duit kerana kesilapan sendiri, dari orang lain yang buat silap dan merugikan saya. At least saya dapat belajar dari kesilapan saya dan melabur lebih baik pada masa akan datang. Untuk SEMUA jenis pelaburan, kita kena buat 3 step ini:

Kalau anda belum belajar dan tak faham, jangan melabur. Takut melebur nanti.

Kerana 5 hujah di atas, beliau menerima berbagai komen dan pandangan dari para pembaca. Berikut adalah sambungan 5 hujah tambahan dari Faizul Ridzuan:

Salam semua, terima kasih atas semua komen dan pendapat. Pendapat saya dibawah adalah untuk menjawab banyak soalan dan pertanyaan yang ditujukan pada saya :

1. Ada yang kata pulangan saya yang lebih 30% tu tinggi sebab saya ambil risiko yang tinggi. Ini tak benar. Pada saya, risiko saya lebih rendah dari pelaburan unit amanah seperti ASB atau Tabung Haji. Kalau ada ilmu, anda boleh mengurangkan risiko anda seminima yang boleh. Risiko kita akan tinggi bila kita tak tahu apa jenis pelaburan yang kita buat.

2. Ada yang kata pelaburan hartanah adalah untuk orang yang bermodal tinggi sahaja. Kalau anda pernah baca buku saya, anda akan tahu yang saya dah beli lebih dari 10 hartanah secara PERCUMA. Kalau ada ilmu bukan susah nak beli hartanah tanpa pakai duit.

3. Majoriti pelaburan saya (99%) adalah dalam hartanah. Baki 1% dalam saham yang dibeli sendiri. Portfolio saham saya kecil sahaja, pulangan saya tahun lepas dari pembelian saham adalah 40%. Main saham secara suka-suka. Saya percaya kalau kita nak pandai dalam suatu ilmu, kena ada fokus. Saya tak percaya kepada pemecahan aset ( asset diversification ) kerana kalau anda tengok mana-mana pelabur bertaraf dunia, mereka pun tak suka asset diversification. Warren Buffet pernah cakap yang asset diversification adalah untuk mereka yang tak pasti apa mereka tengah buat. Siapa beliau? Dia adalah pelabur nombor 1 di dunia.

4. Saya pilih hartanah sebab saya nak kawal pelaburan dan duit saya. Kalau anda tak setuju dan masih mahu melabur dalam unit amanah, terpulanglah kepada anda. Itu duit anda. Tapi jangan bising pula apabila fund manager anda pergi membeli tanah/aset/saham pada harga yang anda sendiri rasa melampau.

5. Kalau anda melabur dalam unit amanah sebab tiada masa untuk belajar sendiri, saya faham. Ramai client saya di FAR Capital Sdn Bhd juga meminta saya melabur untuk mereka kerana mereka sibuk dengan kerjaya dan keluarga masing-masing. Tapi saya akan jelaskan kepada mereka kenapa, di mana, dan sebab saya melakukan pembelian hartanah tersebut untuk mereka. At least mereka faham apa yang saya beli, SEBELUM saya buat pembelian. Fund manager unit amanah anda sekarang ada buat penjelasan sebelum mereka beli?

Belajar dahulu, baru melabur. Saya doakan anda semua lebih kaya dan berjaya.

Anda boleh ikuti berbagai komen dan pandangan dari follower beliau tentang isu ini di fb wall beliau di sini.

LIKE dan FOLLOW Vocket di Facebook serta Instagram


20 Gambar Selfie Yang Ekstreme. #19 Paling Mustahil

Selfie kini sudah menjadi trend. Namun, kegilaan ini kadang-kadang menjadi di luar batasan apabila ada yang selfie tak bertempat.

Untuk idea yang lebih menarik dan lebih awesome, anda bole lihat gambar-gambar di bawah. Alang-alang berselfie, biarlah mengagumkan. Bukannya membuatkan orang menyampah.

14. Kini ada alasan untuk belajar surfing

15. Lain macam pulak dia punya payung terjun

17. Macam mana la dia bole panjat atas tu

19. Agak-agak Syeikh Muzaffar ada tangkap gambar selfie tak? Hehe


Cheryl Yeoh Angkat Kaki, MaGIC Cari CEO Baru

CEO, Malaysian Global Innovation & Creativity Center (MaGIC) Cheryl Yeoh yang menjawat jawatan itu pada April 2014 akan meninggalkan agensi kerajaan itu pada 14 Januari 2016.

Kontrak asalnya 2+1 tahun telah dipendekkan dan sebabnya tidak dapat dipastikan. Dan pada masa yang sama MaGIC telah mengarahkan agensi pencarian pekerja mencari pengganti.

Membangunkan startup bukan satu tugas yang mudah. Rata-rata menganggap MaGIC sebuah syarikat besar tapi sebenarnya ia sebuah startup yang baru berusia 2 tahun.

Dilancarkan secara rasmi pada April 2014, MaGIC pada asalnya mensasarkan untuk menjadi satu pusat keusahawanan untuk semua sektor, bukan saja dalam industri teknologi.

Namun dalam masa 1 tahun 9 bulan ini, MaGIC lebih dikenali sebagai “Silicon Valley Malaysia” kerana lebih mengketengahkan startup-startup teknologi. Ini sememangnya tersasar daripada mandat asal penubuhan MaGIC yang dibentangkan oleh Perdana Menteri Najib Razak pada Global Entrepreneurship Summit (GES 2013).

Dengan bajet RM70 juta pada 2014 dan RM35 juta pada 2016, tidak banyak hasil yang diketengahkan untuk startup bukan teknologi dan industri lain, terutama di kawasan pedalaman.

Walau bagaimanapun, di bawah pimpinan Cheryl Yeoh, MaGIC berjaya meletakkan nama Malaysia sebagai sebuah hub startup teknologi di mata dunia terutamanya Asia Tenggara.

Beliau juga berjaya melancarkan program [email protected] – 57 usahawan dan 31 startup mengambil bahagian dalam dua minggu program di Universiti Stanford dan Silicon Valley.

Selain itu, Yeoh juga melancarkan MaGIC Accelerator Programme (MAP) yang mana 52 startup sekitar Asia Tenggara mengambil bahagian membuatkan Malaysia dikenali sebagai hub startup teknologi.

Bagi kami di The Vocket, untuk menjadikan MaGIC sebagai sebuah kisah kejayaan, Malaysia memerlukan identiti, budaya sendiri dalam membangunkan usahawan dan startup tempatan.

LIKE dan FOLLOW Vocket di Facebook serta Instagram


Lihat Rakaman Terakhir Chester Bennington Bersama Linkin Park Untuk ‘Carpool Karaoke’

Linkin Park menjalani rakaman ‘Carpool Karaoke: The Series’ ini beberapa hari sebelum kematian Chester Bennington. Ramai yang beranggapan rakaman ini tidak akan ditayangkan kepada umum namun ianya dimuat naik di laman Facebook Linkin Park semalam.

Dalam rakaman ini, James Corden diganti dengan aktor Ken Jeong yang popular menerusi filem The Hangover. Kalau anda pernah lihat filem Hangover, anda pasti tahu betapa gila-gilanya Ken Jeong ini. Mereka dilihat menyanyikan lagu-lagu popular Linkin Park seperti In The End dan Numb bersama-sama menyusuri jalan di Los Angeles. Nampak biasa dan gembira sahaja Chester secara luaran sepanjang rakaman ini tetapi di dalam, tiada siapa yang tahu.


‘Chicken Wings’ Ini Dijual Dengan Harga RM3,926

Sebuah lagi inovasi makanan telah dibuat menggabungkan chicken wings bersama salutan emas. Mereka menamakan resepi ini sebagai Food God 24 Karat Chicken Wings.

Ayam ini dihidang dengan mentega kelapa, chipotle dan diperap dengan madu selama 24 jam dan kemudian digoreng dengan sebelum disiram dengan kepingan 24 karat emas.

Food God 24 Karat Chicken Wings boleh didapati dalam tiga peringkat iaitu 10 wings dengan harga $30 (RM 117) 20 wings $60 (RM 234) dan 50 wings bersama dengan sebotol Champange yang berharga $1000 (RM 3926.50).

Menu ini akan dikeluarkan sebagai menu utama di beberapa cawangan mereka di Chelsea, Manhattan dan East Village. Adakah anda ingin mencubanya jika diberikan peluang?

Introducing the FOODGŌD 24k Gold Buffalo wings….The most expensive and insanely tasting 24k Gold Wings in the world exclusively available at the @theainsworth TAG all the GŌDSQUADDDDD ( @brianmazza)

A post shared by  Foodgōd🍴Jonathan (@foodgod) on May 1, 2018 at 8:23am PDT


Chili’s Secara Mengejut Menutup Semua Cawangan Mereka Di Singapura

Nampaknya restoran Chili’s telah menutup semua cawangannya di Singapura pada 24 Mac 2019 yang lalu. Perkara tersebut telah disahkan sendiri oleh pihak Chili’s dalam satu kenyataan di laman sosial Facebook rasmi mereka.

Untuk pengetahuan anda, Chili’s telah beroperasi di Singapura hampir 10 tahun dan merupakan berita yang kurang baik buat peminat makanan grill di Singapura.

Berita ini dikatakan agak drastik kerana restoran tersebut baharu sahaja melancarkan promosi sempena dengan cuti sekolah pada minggu lepas. Namun, punca sebenar penutupan kesemua cawangan tidak dinyatakan.

Mungkin bagi mereka yang tinggal di Singapura boleh melancong ke Malaysia untuk makan di restoran Chili’s jika teringin menikmati sajian yang disediakan restoran tersebut. Harapnya juga penutupan semua cawangan di Singapura ini tidak memberi kesan kepada operasi cawangan Chili’s di Malaysia.


China Adakan Festival Melapah Daging Anjing, 5,000 Ekor Bakal Dikorbankan Dalam 10 Hari

Dunia masih belum berhenti dari isu pandemik COVID-19 yang melanda sejak hujung tahun 2019. Korban nyawa semakin hari semakin meningkat. Wabak ini juga telah memberi kesan kepada kelumpuhan sistem kesihatan di beberapa negara. Dan dalam masa yang sama segelintir orang kini yang dibuang kerja ekoran ekonomi yang tidak menentu.

Dalam kekacauan dunia yang masih belum tampak hujung pangkalnya. China, negara pertama yang merekodkan kes wabak COVID-19 bakal mengadakan satu pesta daging anjing, di mana 5,000 ekor bakal dibunuh dan dimakan dalam masa 10 hari. Dalam pada kekacauan wabak COVID-19 di seluruh dunia, para pakar melihat acara ini tidak logik untuk diadakan dan mereka mula bersuara.

Festival ini pertama kali diadakan oleh peniaga daging anjing di Yulin pada tahun 2010 dengan tujuan untuk meningkatkan penjualan daging anjing. Setiap tahun, pada musim panas di 21 Jun, kebanyakan kedai daging anjing di pasar sekitar bandar ini akan mula memasarkan daging anjing.

Media antarabangsa dalam beberapa hari ini melaporkan pihak berkuasa kesihatan dan kumpulan hak haiwan sudah mula menyuarakan ketidapuasan hati mereka. Kumpulan ini menentang idea untuk mengadakan Festival Daging Anjing Yulin di tengah-tengah pandemik COVID-19 dan mereka juga menentang mana-mana cubaan untuk membunuh haiwan.

Bagi mereka, festival ini berlangsung tanpa rasa hormat kepada binatang. Ribuan anjing jalanan akan ditangkap, diletakkan dalam sangkar dawai dan dipandu ke destinasi selama berhari-hari atau berminggu-minggu. Anjing ini dinafikan hak untuk makan atau minum, sangkar mereka juga dibiarkan dengan najis dan air kencing. Ada sebahagian anjing ini meninggal dunia sebelum sampai ke destinasi.

Difahamkan bahawa anjing liar akan diimport keluar sebagai persediaan untuk acara terbabit. Peniaga di beberapa kedai dan pasar sudah mula menangkap dan menjual anak anjing untuk digunakan pada Festival Daging Anjing Yulin. Humane Society International (HSI) menyatakan bahawa mereka  sudah berjaya mengesan lapan kedai yang menjual anjing di kawasan Pasar Dongkou. Manakala 18 kedai lagi di Pasar Nanqio.

Seorang pakar China di HSI, Dr Peter Li mengatakan bahawa dia bimbang dengan tindakan mengadakan acara ini kerana dunia masih belum reda dengan situasi wabak COVID-19. “Membiarkan orang ramai di depot dan restoran atas nama festival akan memberi risiko kepada kesihatan awam,” kata Li. Setakat ini, dua bandar besar di China, Shenzhen dan Zhuhai, telah mengharamkan pembunuhan anjing.

China pada akhir Februari 2020 telah mengeluarkan larangan pengedaran daging binatang eksotik kerana didakwa sebagai sumber penularan wabak corona. Manakala awal minggu lalu, aktivis hak haiwan telah berjaya menahan sebuah lori yang menuju ke Yulin dan menyelamatkan beberapa ekor anjing yang bakal dibunuh dan dimakan. Difahamkan bahawa lori yang membawa anjing tersebut tidak mempunyai dokumen yang sah atau sijil kesihatan yang mengizinkan mereka membawa binatang.

Jurucakap kepada badan bukan kerajaan NoToDogMeat memberitahu wartawan bahawa mereka sedang mengerahkan beberapa sumber dalam usaha untuk melawan sebarang usaha membunuh dan memakan haiwan tersebut. Selain itu, Ketua Pegawai Eksekutif NoToDogMeat, Julia de Cadenet turut memberi amaran kepada para penjual bahawa mereka bakal menerima tindakan undang-undang jika terus membunuh haiwan liar.

Untuk rekod, berdasarkan data 2020, negara China telah membunuh sekurang-kurangnya 10 juta anjing setiap tahun. Anjing-anjing ini bakal dijual di pasar basah. Para peniaga pula akan menjual bermacam jenis, dari daging, sosej anjing, kaki anjing panggang, sehingga bahagian kemaluannya.

Warga China rai bebas COVID-19 dengan membuka semula pasar basah haiwan eksotik. Klik pautan di bawah untuk membaca.

Warga China Rai Bebas COVID-19 Dengan Membuka Semula Pasar Basah Haiwan Eksotik

Pemerintah Kota Shenzhen Di China Larang Penduduk Makan Daging Kucing Dan Anjing

China Kuarantin Wuhan, Pasar Basah Jual Produk Eksotik Didakwa Punca Tular Virus


China Akhirnya Beri Kebenaran Kepada WHO Untuk Siasat Asal Usul COVID-19 Di Wuhan

Sepasukan 10 saintis akan terbang dan menuju ke bandar Wuhan di China bulan depan bagi menyiasat asal usul wabak COVID-19 yang telah mengorbankan berjuta orang di seluruh dunia.

Perkara ini disahkan sendiri oleh Pertubuhan Kesihatan Sedunia (WHO) setelah setahun wabak ini melanda dunia.

BBC melaporkan bahawa Beijing sebelum ini enggan memberi kebenaran kepada WHO untuk melakukan penyelidikan di salah satu wilayah di negaranya. Perkara ini memerlukan rundingan selama berbulan-bulan agar WHO dibenarkan masuk ke Wuhan.

Permulaan wabak ini diduga berasal dari salah satu pasar basah yang terletak di tengah bandar. Pasar basah ini dikatakan menjual haiwan eksotik.

Namun sepanjang pencarian asal usul wabak COVID-19, isu ini telah menimbulkan ketegangan di antara China dan kuasa luar, terutamanya dengan Amerika Syarikat.

Pentadbiran Presiden Donald Trump telah menuduh China cuba menyembunyikan permulaan wabak coronavirus.

Namun bagi seorang ahli biologi yang ditugaskan untuk menyiasat asal usul wabak COVID-19 di Wuhan memberitahu agensi berita Associated Press bahawa WHO tidak berusaha untuk menyalahkan sesiapa, melainkan untuk mencegah wabak ini di masa depan.

“Ini sebenarnya bukan untuk mencari negara mana yang bersalah,” kata Fabian Leendertz dari Institut Robert Koch Jerman.

“Kami cuba memahami apa yang terjadi dan kemudian melihat apakah, berdasarkan data itu, kita dapat berusaha mengurangi risiko di masa depan,” tambahnya.

Memetik BBC, Dr Leendertz mengatakan tujuannya adalah untuk mengetahui bila wabak itu mula merebak dan adakah virus itu berasal dari Wuhan atau tidak. Misi ini dijangka berlangsung selama empat atau lima minggu, tambahnya.

Untuk rekod, pada permulaan laporan mengenai wabak COVID-19. Pasar basah di Wuhan diduga sebagai permulaan kepada penyebaran wabak dari haiwan ke manusia.

Namun bagi pakar, mereka percaya bahawa wabak ini hanya mula tersebar di sana. Tetapi asal usul wabak ini tidak semestinya dari sana.

Terdahulu, sebuah pasar basah yang menjual produk eksotik didakwa punca penularan wabak. Klik pautan di bawah untuk membaca.


China Ancam Tindak Balas Terhadap Negara Kenakan Ujian Wajib COVID-19 Terhadap Rakyatnya

Pada ketika ini banyak negara semakin bimbang dengan kehadiran China kerana rakyat negara itu sudah mula melancong ke luar negara ekoran sempadan telah dibuka semula bermula awal tahun ini.

Terbaharu, China mengutuk negara yang mengenakan syarat ujian COVID-19 baharu ke atas penumpang warganegaranya yang melakukan perjalanan ke luar negara, lapor Berita Harian.

Sehubungan itu, Beijing memberi amaran bahawa pihaknya boleh mengambil tindak balas terhadap langkah sebegitu.

Antara negara yang mengenakan syarat berkenaan adalah Amerika Syarikat (AS), Kanada, Perancis dan Jepun yang mewajibkan pelancong dari China untuk mengemukakan ujian negatif COVID-19 sebelum ketibaan, susulan negara itu mengalami lonjakan kes.

Terdahulu, didapati hampir separuh daripada penumpang dalam dua penerbangan berbeza dari China ke Milan diuji positif COVID-19 dan pegawai kesihatan Itali telah mengeluarkan arahan bahawa mereka akan menguji semua pelancong yang datang dari Asia Timur.

“Sesetengah negara mengambil sekatan kemasukan yang menyasarkan hanya pengembara China.

“Ini tidak mempunyai asas saintifik dan beberapa amalan tidak boleh diterima,” tegasnya.

Jurucakap Kementerian Luar, Mao Ning, berkata tindakan negara berkenaan dibuat tanpa asas saintifik selain tidak boleh diterima.

Situasi COVID-19 di China menyaksikan peningkatan mendadak kes jangkitan selepas bertahun-tahun mengenakan sekatan ketat menerusi dasar sifaf COVID-19 dan ia dilonggarkan secara tiba-tiba bulan lalu.

Pada Disember tahun lalu, Beijing mengumumkan pengembara ‘inbound‘ tidak lagi perlu dikuarantin, menyebabkan ramai warganya bergegas merancang perjalanan ke luar negara setelah sekian lama menunggu peluang itu.

Bagaimanapun, pada akhir Disember lalu hampir separuh daripada penumpang dalam dua penerbangan berbeza dari China ke Milan diuji positif COVID-19 dan pegawai kesihatan Itali telah mengeluarkan arahan bahawa mereka akan menguji semua pelancong yang datang dari Asia Timur.


China Arahkan Syarikat Penerbangan Untuk Hentikan Penerbangan Boeing 737 Max

Semalam, seluruh dunia dikejutkan dengan berita mengenai nahas Ethopian Airlines yang meragut nyawa 153 penumpang. Berikutan dengan insiden tersebut, pihak berkuasa penerbangan China semalam mengeluarkan arahan kepada syarikat penerbangan negara tersebut untuk menangguhkan semua penerbangan menggunakan pesawat Boeing 737 Max.

Pengumuman ini berkuatkuasa serta merta jam 6 petang waktu tempatan selepas insiden nahas melibatkan Ethopian Airlines yang dikendalikan menggunakan pesawat Boeing 737 Max 8.

Menurut rekod penerbangan China, setakat ini sebanyak 60 buah pesawat jenis tersebut masih digunakan. Model Boeing ini juga adalah model yang sama digunakan penerbangan Lion Air yang terhempas di Indonesia Oktober lalu, mengorbankan 189 nyawa.

Malaysia Airlines and Malindo Air confirm they do not have Boeing 737 MAX aircraft in their fleets. MAS is only expecting its delivery next year. The model is similar to last year's Indonesian Lion Air tragedy, and yesterday's Ethiopian Airlines crash that killed all 157 people pic.twitter.com/FrPWXeKQ5K

Semua penerbangan yang dikendalikan dengan pesawat tersebut kini digantikan dengan pesawat model jenis 737-800. Terbaharu, dua lagi negara telah menghentikan operasi pesawat jenis tersebut iaitu Cayman Airways dan Fiji Airways. Setakat ini Malaysia Airlines mengeluarkan kenyataan bahawa syarikat tersebut tidak menggunakan pesawat jenis 737 Max 8 buat masa ini.